Pohjois-Suomen vangit joutuvat matkaamaan satoja kilometrejä rangaistuslaitokseen – Lähin vankila on Ylitorniolla | Yle Uutiset | yle.fi\nPohjois-Suomen vangit joutuvat matkaamaan satoja kilometrejä rangaistuslaitokseen – Lähin vankila on Ylitorniolla\nVankilaan lähtö voi tarkoittaa erossa oloa perheestä kaukana kotoa.\nKartta osoittaa, miten pitkä välimatka lähimpään vankilaan on esimerkiksi saamelaisalueelta.Lasse Isokangas / Yle\nPohjois-Suomen vangit saattavat joutua matkaamaan satoja kilometrejä vankilaan. Näin ollen vangit voivat joutua kauas perheistään ja tapaamisia on suunniteltava hyvin.\nEsimerkiksi mahdollinen utsjokelainen tutkintavanki joutuu odottamaan tuomiotaan Oulussa, lähes 700 kilometrin päässä kotoaan. Lapin käräjäoikeuden tuomiota odottavat vangit sijoitetaan Oulun vankilaan, joka on Suomen pohjoisin tutkintavankila.\nItä- ja Pohjois-Suomen rikosseuraamusalueen arviointikeskuksen johtaja Petteri Autio ja Itä- ja Pohjois-Suomen rikosseuraamusalueen aluejohtaja Mika Antikainen mukaan pohjoissuomalaiset vangit sijoitetaan lähtökohtaisesti Itä- ja Pohjois-Suomen rikosseuraamusalueen vankiloihin.\nNämä vankilat ovat Jyväskylän, Juuan, Kestilän, Kuopion, Mikkelin, Naarajärven, Oulun, Pelson, Pyhäselän, Sulkavan, Sukevan ja Ylitornion vankilat sekä Kuopion ja Oulun vapauttamisyksiköt, jotka ovat pieniä avovankilaosastoja.\nMikkelin, Kuopion, Pyhäselän ja Oulun vankilat ovat tutkintavankiloita, joissa toimintatarjonta on niukempaa ja paikat ovat ensisijaisesti tutkintavangeille. Sukevan vankila on suljetuista vankiloista valvonnan tasoltaan korkeampi ja Pelso matalampi, kertoo Autio.\n– Toki pohjoisesta kotoisin olevien osalta korostuu pääsääntöisesti pohjoisimmat vankilat eli Oulun, Pelson, Sukevan, Kestilän ja Ylitornion vankilat, kertoo Antikainen.\nAina vankien sijoittamisessa ei voida huomioida kotipaikkaa\nVankeuslain mukaiset vankilaan sijoittamisen yleisperiaatteet\nSijoitettaessa vankeja vankilaan on otettava huomioon rangaistusajan suunnitelman mukaisesti vangin kotipaikka, yhteyksien säilyminen lähiomaisiin tai muihin läheisiin, ikä, sukupuoli, terveydentila, rangaistuskertaisuus, vangin aikaisempi rikollisuus ja vangin oma toivomus sekä mahdollisuudet sijoittua rangaistusajan suunnitelman edellyttämään toimintaan.\nSijoituspäätöstä tehtäessä tulee lisäksi kiinnittää huomiota vangin mahdollisuuksiin hoitaa vankeuden täytäntöönpanoon liittyviä asioita omalla kielellään. Vankia ei tule sijoittaa suljetumpaan vankilaan tai vankilan osastoon kuin vankilan järjestys ja turvallisuus sekä vankilassa pitämisen varmuus edellyttävät. Lisäksi on otettava huomioon, mitä 9 §:ssä säädetään.\nLähde: Finlex, vankeuslaki 23.9.2005/767\nSuljettuihin vankiloihin tulevien henkilöiden kotipaikkaa ei voida aina huomioida vankiloiden sijainnin vuoksi.\n– Tilanne on parempi avolaitosten suhteen. Avolaitokseen ei voida sijoittaa ketään vastentahtoisesti ja avolaitokseen sijoittamiseen tarvitaan aina vangin suostumus ja sitoutuminen päihteettömyyteen sekä päihteettömyyden valvontaan, kertoo Itä- ja Pohjois-Suomen rikosseuraamusalueen arviointikeskuksen johtaja Petteri Autio.\nVaikka vangit sijoitetaan lähtökohtaisesti mahdollisimman lähelle kotipaikkaa, on vanki joskus tarpeen sijoittaa kauas kotipaikasta.\nVankiloiden valvonnan tasoissa ja toimintatarjonnassa on vaihtelua. Vankien väliset vihamisessuhteet vaikuttavat myös laitossijoitteluun. Aution mukaan turvalliselle rangaistuksen suorittamiselle annetaan vankien sijoittelussa suuri painoarvo.\nVankeuslaki ja tutkintavankeuslaki määrittävät sijoittelun perusteen.\nVanki voi hakea lyhytaikaista siirtoa tavatakseen läheisiään\nVangilla on mahdollisuus tavata läheisiään vankilassa. Antikaisen mukaan tapaamisia on pääsääntöisesti kahdenlaisia. Suljetuissa vankiloissa on valvottuja tapaamisia, joita vankilan henkilökunta valvoo. On myös vapaita eli valvomattomia tapaamisia.\n– Avovankiloissa on enemmän vapauksia tähän tapaamiseen ja avolaitoksissa voi olla myös vuorokauden valvomattomia tapaamisia, joissa on lähinnä sitten lapset, lähiomaiset ja puolisot.\nVangilla on mahdollisuus tavata haluamiaan henkilöitä eikä tavattavia henkilöitä ole määritelty sen tarkemmin. Nämä henkilöt voivat olla läheisiä, omaisia tai kavereita.\n– Tapaamiset ovat yleensä viikonloppuisin lauantaina ja sunnuntaina, mutta tapaamisia järjestetään myös arkisin, kertoo Antikainen.\nMikäli vanki on sijoitettu kauas läheisistään, on hänen mahdollista hakea vankeuslain mukaista lyhytaikaista siirtoa toiseen vankilaan esimerkiksi tapaamista varten tai muusta vastaavasta syystä.\nMikäli vanki on kotoisin Utsjoelta, on vangin oletettavalla perheellä yhä pitkä lähimpään vankilaan. Pohjoisimman vankilan sijaitessa Ylitorniolla on matkaa Utsjoelta noin 550 kilometriä.\nTapaamisia on mahdollista järjestää myös etäyhteyksin esimerkiksi Skype-yhteydellä.\nItä- ja Pohjois-Suomen rikosseuraamusalueen aluejohtaja Mika Antikainen mukaan pohjoissuomalaiset vangit sijoitetaan lähtökohtaisesti Itä- ja Pohjois-Suomen rikosseuraamusalueen vankiloihin.Priváhtagovva\nTällä hetkellä ei vankeja saamelaisalueelta\nLapin ja Pohjois-Suomen vangit tulevat suuremmista kaupungeista eli Rovaniemeltä, Torniosta ja Kemistä, arvioi Itä- ja Pohjois-Suomen rikosseuraamusalueen aluejohtaja Mika Antikainen.\nItä- ja Pohjois-Suomen rikosseuraamusalueen arviointikeskuksen johtaja Petteri Aution mukaan saamelaisalueen kuntien alueelta tulee toisinaan henkilöitä suorittamaan rangaistusta vankiloihin, mutta tällä hetkellä heitä ei ole yhtään vankilassa. Saamelaisalueelta on ollut vankeja suorittamassa myös yhdyskuntaseuraamuksia.\n– Ihan juuri päivän tilannetta minulla ei ole tiedossa, mutta tiedän sen, että vuoden aikana on ollut yksittäisiä henkilöitä sieltä pohjoisimpien kuntien alueelta, kertoo Antikainen.\nAntikaisen mukaan tämä on luonnollista, että pohjoisen kuntien alueelta on vain yksittäisiä vankeja.\nKorjattu 3.11. klo 19.50: Korjattu karttaan Kestilän sijainti.\nKuuntele tästä Itä- ja Pohjoissuomen rikosseuraamusalueen aluejohtaja Mika Antikaisen haastattelu.\nvangitvankeusLappiPohjois-SuomikotimaaSápmiYle SaameYle Sápmi


Peruutusvaihde päällä kolmannella neljänneksellä - Digitoday - Ilta-Sanomat\nJulkaistu: 28.10.2005 14:58\nStonesoft on vähentänyt myyntinsä riippuvuutta kanavakumppaneista ja lähes kolminkertaistanut omien myyjiensä määrän. Alkuvuoden kasvuluvut lupaavat tietoturvayhtiölle hyvää, mutta perjantaina yhtiö joutui kertomaan liikevaihdon jälleen laskeneen.\nStonesoftin myyntistrategian uudistus alkoi yhtiön edellisten yt-neuvotteluiden päätyttyä viime vuoden syyskuussa. Tuolloin yhtiö irtisanoi yhdeksän työntekijää. Stonesoftin perustaja Ilkka Hiidenheimo aloitti laskeneen liikevaihdon kanssa pitkään painineen yhtiön toimitusjohtajana elokuussa.\nVuodessa henkilöstömäärä on säilynyt ennallaan noin 250:ssä, mutta myyntityötä tekevien määrä on kasvanut noin kymmenestä prosentista noin kolmeenkymmeneen. Tuotekehityksessä työntekijöitä on seitsemän vuoden takaista vähemmän.\nVuoden 2004 vuosikertomuksessaan yhtiö ilmoitti hoitavansa jatkossa myyntityön ja markkinoinnin keskeisille asiakkaille omin voimin. Kanavakumppaneiden tehtävä on muille tapahtuvan myynnin lisäksi huolehtia toteutuksesta ja myynninjälkeisestä tuesta.\nNeljännes meni alle tavoitteiden\n- Kolmannen vuosineljänneksen myynti jäi tavoitteestamme eri markkina-alueilla. Siitä huolimatta olemme vakuuttuneita siitä, että valitsemamme myyntistrategia on oikea, toimitusjohtaja Hiidenheimo totesi osavuosikatsauksessa perjantaina.\nLiikevaihto vuoden takaisesta laski 11 prosenttia 4,7 miljoonaan euroon. Yhtiön päätuotteen Stonegate-tuoteperheen myynti oli kolmannella neljänneksellä neljä prosenttia pienempi kuin vuotta aiemmin.\nKolmas neljännes oli selvää takapakkia alkuvuoden kasvulukujen jälkeen. Vuoden ensimmäisen puoliskon aikana yhtiö kasvatti liikevaihtoaan yhdeksän prosenttia ja kertoi StoneGate-tuoteperheen myynnin kasvaneen jopa 58 prosenttia.\nViimeiselle neljännekselle yhtiö toisti edelleen aiemman arvionsa 10 - 30 prosentin kasvusta päätuotteensa myynnissä ja varoitteli ehkä jopa ylittävänsä arvion.\n- Uuden myyntimallin kehitysprosessista ja siihen liittyvästä suuresta määrästä uusia myyntihenkilöitä eri alueilla sekä suurempien kauppojen ajoitukseen liittyvästä epävarmuudesta johtuen kasvu voi kuitenkin olla suurempikin kuin tänä ennuste.


Amuletti Voimaeläin Sudenkorento 2-IN-1 — Kolmassilma.net Puoti\n<iframe style="width:300px;height:360px" src="https://holvi.com/shop/kolmassilma/product/3e1d8e905e330ebb72dc57fbc259db59/embedded/" frameborder="0"></iframe>\nAmuletti Voimaeläin Sudenkorento 2-IN-1\nHOPEINEN VOIMAELÄINKORU HETKESSÄ ELÄVILLE.\nVÄRIKÄS JA HERKKÄ SUDENKORENTO MUSTASSA LAATIKOSSA. SIRON RIIPUKSEN KORKEUS 2,3 CM, LEVEYS 1,8 CM. PAKETISSA KAKSI 50 SENTTISTÄ KETJUA: OHUT HOPEAKETJU SEKÄ 2,5 MM VAHVUINEN ROSTERIKETJU.\nMATERIAALIT: RIIPUS HOPEAA, TOINEN KETJU 925 STERLING HOPEOITU, TOINEN RUOSTUMATONTA TERÄSTÄ\nKoru toimitetaan pehmustetussa mustassa kartonkirasiassa (9x9 cm)\nSudenkorento on yksi maapallon vanhimmista eläimistä. Sudenkorennon näkökyky on erittäin tarkka ja hän voi lentää kiiltävillä siivillään jopa 50 km/h vauhdilla. Osa lajeista elää korentovaiheessa vain päivän pari. Lyhyen elämänsä aikana korennot huristavat tutkimassa maisemia, etsivät puolison, rakentavat kodin, perustavat perheen ja illan tullen siirtyvät manan majoille. Onnellisena hetkestä ja hetkessä, ilman turhia murheita.\nSudenkorennon elementti on Vesi ja voima Illuusioista vapautuminen. Vanhoissa alkuperäiskansojen tarinoissa sudenkorennot (dragon fly) olivat kauan sitten lohikäärmeitä (dragon) ja huijatut lohikäärmeet muuttuivat sudenkorennoiksi. Eläminen sudenkorentona on lohikäärmeelle näin illuusiossa elämistä. Sudenkorennon voima voi edustaa myös ihmiselle sisäisen todellisuuden löytämistä ja illuusioiden poistamista. Sudenkorennon voimalla voi selkeyttää elämää ja saada yhteyden oman maagisuuden lähteeseen. (lähde: Markku Backman: Voimaeläimet - syvä yhteys, Whizhealer 2019)\nMikä on Voimaeläin?\nMitä voimaeläin tarkoittaa ja miten oman voimaeläimen voi löytää? Yksinkertaisimmillaan siten, että jokin eläin vetää voimakkaan intuitiivisesti puoleensa. Voimaeläin voi ilmestyä unissa tai univalvetiloissa, merkitsevän toistuvasti luonnossa tai sitä voi kutsua luokseen, antamaan jokin merkki itsestään. Voimaeläin voi pysyä samana, vaihtua tarpeen tai elämäntilanteen mukaan, tai niitä voi olla myös useampia.\nJokaisella luonnoneläimellä on omanlaisia ominaisuuksia ja "voimia". Esimerkiksi kettu voi olla ovela, hirvi karismaattinen, orava säästäväinen ja niin edelleen. Näitä erilaisia ominaisuuksia voimaeläin voi kuvainnollisesti jakaa ihmisen kanssa, antaen niitä voimia tai sitä vahvistusta mitä tarvitaan.\nSielueläin rinnastetaan usein voimaeläimeen. Sielueläimellä voidaan tarkoittaa samaa kuin voimaeläimelläkin, mutta sielueläin voi olla myös enemmän omaan persoonallisuuteen liittyvä, ikään kuin oma sisäinen eläin.\nTuotetunnus (SKU): voimael-sko\nAvainsanat: voimaeläimet, sudenkorento, onnenamuletti, voimaeläinkorut, hopeinen kaulakoru, maagiset korut, voimakorut, mikä on voimaeläimesi\n» Kolmassilma.net Puoti verkkokaupan etusivu\n» Uusimmat tuotteet\n» Amuletit ja kaulakorut\n» Kivet ja kristallit\n» Riimukivet ja riimusymbolit\n» Rohtopussit ja medicine bagit\n» Korvikset, rannekorut ja kilistimet\n» Sisäinen viisaus ja palvelut\n» Suitsukkeet, öljyt ja yrtit\n» Myyttinen koti ja sisustus\n» Luonnonpakana® tuotteet\n» Arvoituspaketit ja lahjakortit\nKOLMAS SILMÄ PUOTI ON LUONNONPAKANAN KYLÄKAUPPA VERKOSSA: RIIMUT, SUITSUKKEET, VOIMAKORUT, KIVET JA MUUT AINEKSET VÄHÄN MAAGISEMPAAN ELOON. TOIMITUS 5,90€\nTervetuloa ostoksille! Jos tahdot kysyä tuotteista, laita meiliä tai soita 040-1644331.\nᛟ Saaga Saarnisola, puodinhaltia\nⓘ Lisää tietoja tästä kaupasta\nKolmassilma.net Puoti terms and conditions


Nyky-Saksan taakkana tietämättömyys menneisyydestä? - Megafoni\nBlogit Megafoni 2.1.2019 14:14\nOpettaja kirjoitti oppitunnin alussa taululle suurin kirjaimin sanan SYYLLISYYS. Sitten hän kysyi luokalta: tunnetteko syyllisyyttä natsi-Saksan hirmutöistä?\nOlin tyrmistynyt. Kuinka tuollaista voi kysyä lukiolaisilta vuonna 2018?\nSaksassa, jossa vietin vaihto-oppilasvuoteni, voi. En usko, että yksikään opettaja Suomessa kysyy, tuntevatko suomalaiset nykynuoret syyllisyyttä tai ylipäänsä mitään tunnetta toisen maailmansodan aikaisiin tapahtumiin liittyen. Sehän on historiaa. Mutta Saksassa historia on enemmän kuin historiaa – se on jotakin, joka on arjessa läsnä aivan eri tavalla kuin Suomessa.\nSaksaa ovat runnelleet pahoin molemmat maailmansodat, köyhyys, ääriliikkeet ja koko maan vuosikymmeniä kestänyt jako viimeisen vuosisadan aikana. Silti Saksa on nyt hyvinvoiva ja demokraattinen valtio, joka porskuttaa kovaa vauhtia eteenpäin koko Euroopan veturina. Historia on onnistuttu käsittelemään: virheet on tuotu julki koko maailman edessä, sotarikolliset tuomittu ja tietoisesti pyritty harjoittamaan kansainvälisesti yhteinäistävää politiikkaa. Nöyrtymisellä on kuitenkin ollut hintansa: itsetunnon lasku.\nSuomessa on ihan okei sanoa olevansa ylpeä suomalainen. Suomessa on oma päivänsä suomen kielelle ja kulttuurille, suomalaiselle musiikille ja kirjallisuudelle, puhumattakaan itsenäisyydestä. On helppo nimetä kasa erilaisia kansallisia symboleita, kuten kansalliseläin, -lintu, -urheilulaji ja niin edelleen.\nSaksassa ei ole okei sanoa olevansa ylpeä saksalainen. Isänmaallisuus on lähestulkoon kirosana. Hautausmailla ei näy sankarihautoja eikä pihamailla lipputankoja. Tuotteita ei markkinoida kotimaisuudella niin kuin Suomessa, sillä kotimaisuus ei ole erityinen arvo. Saksalaiset luokkatoverini eivät edes muistaneet, mikä on Saksan kansallislaulu. Eurooppahymnin he kylläkin tunsivat. Minua ravisteli, kun kuulin useiden ikäisteni nuorten suusta: toivon, etten olisi syntynyt saksalaiseksi. Partiota harrastava kaverini esimerkiksi kertoi, kuinka ulkomailla retkellä ollessaan heidän lippukuntaansa oli verrattu Hitler-Jugendiin.\nHistorian valossa on helppo ymmärtää, miksi varsinkaan saksalaiset nuoret eivät tunnu juurikaan arvostavan omaa kulttuuriaan. Esimerkiksi ulkomaisen musiikin kuuntelu on hyvin yleistä, huomattavasti yleisempää kuin Suomessa. Monet nuoret pitävät Saksaa ikävänä maana: ilmasto on surkea ja kylmä, kulttuuri tylsää tai olematonta, kielikin on ruma ja kuulostaa aggressiiviselta. Suomesta voisi varmasti sanoa samat asiat, mutta emme sano, sillä olemme ylpeitä suomalaisuudestamme ja juuristamme.\nSeitsemässä Euroopan maassa tehty CNN:n selvitys kertoo, että joka kolmas 18-34-vuotias eurooppalainen tietää holokaustista vain vähän tai ei mitään. Saksassa määrä on noin 40%. Syyllistä voi etsiä koulutuksesta, mikä tuntuu omiin korviini oudolta, sillä natsiaikaa käsiteltiin vaihtovuoteni aikana lukuisia kertoja eri oppiaineiden tunneilla. Alueelliset erot ovat kuitenkin Saksassa suuria, sillä yhtenäistä opetussuunnitelmaa ei ole. Siispä nuorille on saattanut jäädä aukkoja yleissivistykseen.\nMitä seuraa tallotusta identiteetistä ja tietämättömyydestä?\nProtesti. Nykysaksalaiset joutuvat edelleen kantamaan historian taakkaa, syyttöminä silloisiin tapahtumiin. Taakka on painava – siitä on muistutettu paljon, ehkä liikaakin, sillä joskus vahvimmankin aasin selkä katkeaa. Saksaan tuli paljon pakolaisia vuonna 2015, mikä roihautti äärioikeiston liekkiin. Yksilöt ovat joutuneet kärsijöiksi natsivallan aikana sekä Saksan jaossa, johon saksalaiset eivät itse saaneet vaikuttaa, Itä-Saksan kommunismista puhumattakaan. Jossakin vaiheessa alkaa varmasti ketuttaa, kun pitäisi taas olla solidaarinen muita kohtaan, vaikka itselläänkin on ollut kärsimistä. Ja jos ei tiedä, mitä solidaarisuudella on historiassa saatu aikaan, ei sitä osaa nykyäänkään arvostaa.


Päikkärit: Jatkoa eiliseen...\nAnonyymi 26. heinäkuuta 2017 klo 8.29\nTeidän on siis -pakko- hankkia Miukulle kissa: ei ole enää ötököitä. :D meillä kolme karvaista hyönteisentorjuntayksikköä pitää huolen siitä, että yksikään kärpäle tai hytty ei pääse salakavalasti leijailemaan kesänahalle nukkuessa.\n(Ei toki kerrota sitä, että ensimmäinen tuhoamiskausi on rasittavinta ja kivuliainta aikaa, koska yhtäkkiä kesken unien joku hyökkää jalkopäästä tyynylle asti 20-piikkijärjestelmällä pinkoen joku siivekkään perään.) Mutta en ole herännyt kertaakaan viimeisen viiden vuoden aikana siihen, että joku pörräis tai inisis tai häiritsisi mun täydellisiä kesäuniani. Oon nukkunu jo pian 4, vai jo 5 vuotta kesät ilman peittoa ja nautin siitä, että ei tarvi tapella ötökkäsuojaksi haalitusta lakanasta sen päällä nukkuvan koiran kanssa!!\nHeidi Pii 27. heinäkuuta 2017 klo 19.34\nOoh, tuota kissan omistamisen hyötypuolta en ookaan tajunnut! Meillä aikoinaan se pikkukoira pelkäsi kärpäsiä enemmän, kuin Miuku, ja pakeni niitä aina pimeimpään nurkkaan sängyn alle. :D\nViimeksi tänään sanoin, että haluan kissan. Uskalsin sanoa, koska tiesin toisen sanovan "ei". ;)


Speed Suit V2 FUSION\nToimitusaika: 1-10 päivä(ä)\nFUSION klassikko nyt päivitettynä versiona!\nVetoketjullinen, avattava yläosa on helppo riisua ja pukea, asun olleessa kuitenkin yksiosainen. Speed Suit V2 on elastista kompressiota, joka säilyttää muotonsa, asu on kuitenkin joustava ja mukautuva kehon liikkeeseen. Yläosan helma on lyhyt, jotta se asettuu täydellisesti kun ajetaan aika-ajoasennossa.\nKosteutta siirtävä kangas kuivuu nopeasti ja suojaa auringolta. Hihan-ja lahkeensuut pysyvät hyvin paikoillaan silikonipinnan ansiosta.\nSpeed suit V2 asu sisältää tietysti myös FUSION-taskut, joihin mahtuu hyvin geelejä (3 geeliä per tasku) tai vaikka pieni juomarakko. Treeneissä taskuun sujahtaa myös kännykkä, ja pysyy siellä! Asun selässä on kolmiosainen avotasku.\nKevyt fleecesäämiskä kuivuu nopeasti ja on sopivan ohut.\nVÄRIT: musta-valkoinen ja upea sini-valkoinen\nKOOT: XS-XXL Jos haluamasi koko on kaupastamme loppunut, saamme tilattua sitä noin viikon toimitusajalla. Ota yhteyttä!\nSpeed Suit V2 on unisex-malli, joka sopii naisille ja miehille. Naisille suosittlemme yhtä kokoa pienempää kuin normaalisti. Esim. normaalisti olet M -> unisex S. Jos et ole varma mikä on sinulle sopiva koko, ota yhteyttä: myynti@podiumstore.fi tai 044-2199279.


Juoksujoukkueet Lappeenranta - Nimenhuuto.com\nListassa ovat joukkueet ja porukat joiden kotipaikka on Lappeenranta ja lajina on juoksu. Niitä löytyy yhteensä 4 kappaletta. Paikan suosituin urheilulaji on jääkiekko. Muita suosittuja lajeja ovat: jalkapallo, salibandy, kaukalopallo, pesäpallo, sähly, juoksu, futsal, roller derby ja kirkkovenesoutu.\nJarkko kirjoitti: YAG 23.-25.7.2021 LAPPEENRANTA KIMPINEN Hei kaikki! Löytyisikö tätä kautta vielä YAG:hen juoksujen valvontaryhmään 10 henkilöä pe, la ja su? Tai Callingiin 6 henkilöä perjantaille? Vapaaehtoiset saavat YAG-paidan ja ruoat kaikkina talkoopäivinä. Ilmoittautumiset LUM:in sivujen vapaaehtoishaun lin... (12 kuukautta sitten)\nLUM Juoksukoulu Nimenhuuto.com


Cameron haluaa Murraysta ritarin - brittilehdet unohtivat naismestarit\nCameron haluaa Murraysta ritarin – brittilehdet unohtivat naismestarit\ntiistai 09.07.2013 klo 6:17\nBritannian Wimbledon-voitollaan sekoittaneelle Andy Murraylle vaaditaan jo ritarinarvoa.\nMurray poseerasi edellisen brittivoittajan Fred Perryn patsaalla kannu kainalossaan. AP\nWimbledonin finaalia sunnuntaina kuninkaallisesta aitiosta todistanut pääministeri David Cameron puhui maanantaina Murrayn voitosta koko kansakunnan saavutuksena. Cameronin mukaan skotin ”voitto on kohottanut koko maan tuntoa”.\n– Se oli loistava päivä Andy Murraylle, brittiläiselle tennikselle sekä Britannialle, Cameron hehkutti BBC:n haastattelussa.\nVain tunnin yöunien voimilla maanantaina esiintynyt 26-vuotias tennistähti paljasti saaneensa onnitteluviestejä muun muassa maanmieheltään sir Alex Fergusonilta sekä David Beckhamilta.\nSaarivaltion lehdet puolestaan oli maanantaina vuorattu jutuilla tämän hetken suurimmasta sankarista. Guardian otsikoi ytimekkäästi: Champion – Mestari. The Times puolestaan viittasi voiton merkitykseen: The History Boy – Historiallinen poika. The Telegraph vetosi brittitenniksen pitkään odotukseen: After 77 Years, The Wait Is Over.\nUseat brittilehdet Telegraphin tapaan (esimerkiksi Daily Mail) ylistivät Murrayta ensimmäisenä brittivoittajana sitten Fred Perryn, ja sivuuttivat kaikki naispuoliset voittajat (neljä brittiläistä mestaria sitten vuoden 1936 Perryn voiton). Viimeisin brittivoittaja ennen Murrayta oli todellisuudessa Virginia Wade – vuonna 1977.\nMiespuolista kotivoittajaa 77 vuotta odottaneen kansan hehkutusnälkää ruokki parhaiten kuitenkin Cameron, joka povasi Murraylle ritarinarvoa.\n– En tiedä ketään, joka ansaitsi sitä enemmän, Cameron hykerteli.\nBrittiläisen imperiumin upseerin arvon viime vuoden olympia- ja US Open -voitoillaan ansainnut Murray suhtautui kuitenkin itse varauksellisesti mahdollisuuteen saada nimensä eteen sir-etuliite.\n– Minusta tuntuu, että tällaisten ehdottaminen johtuu siitä, että kaikki ovat odottaneet tätä (brittiläisen Wimbledon-voittoa) niin kauan, Murray totesi.\nRitarinarvosta päättää erillinen komitea, jonka jälkeen siihen vaaditaan vielä hyväksynnät sekä pääministeriltä että kuningattarelta. Viime aikoina urheilijoiden huomioiminen on ollut Britanniassa muotia, sillä muun muassa pyöräilijä sir Bradley Wiggins ja vammaispyöräilijä dame Sarah Storey aateloitiin ritareiksi hiljattain.\nWimbledon-mestari Andy Murray kävi eilen vierailulla Downing Street 10:ssä pääministeri David Cameronin (vas.) virka-asunnossa. GETTY IMAGES / AOP\nBrittilehdet revittelivät historiallista voittoa näyttävästi. GETTY IMAGES / AOP


Volkswagen Typ 4 – AutoWiki\n(Ohjattu sivulta Volkswagen 412)\nIskutilavuus 1679–1795 cm3\nTeho 50–63 kW\nKiihtyvyys 14,5–21 s (0–100 km/h)\nHuippunopeus 142–158 km/h\nKulutus 12,5–14 l/100 km\nHintaluokka 27.600–29.200 € (412 E 1973)\nSeuraaja Volkswagen 412E\nSaman luokan autoja Audi 60\nVolkswagen Typ 4 on keskiluokan sedan- ja farmarityyppinen henkilöautomalli, jota valmistettiin vuosina 1968–1974. Auto on suurempi kuin Volkswagen Typ 3 ja siinä on tehokkaammat moottorit. Typ 3:n ohella Typ 4 on toinen viimeisistä ilmajäähdytteisistä VW-malleista. 411-mallin ajo-ominaisuudet olivat vähemmän onnistuneet, mutta 412E-malli oli selvä parannus tässäkin suhteessa. Auton seuraajaksi tuli myöhemmin erittäin onnistunut Volkswagen Passat.\nTyp 4 -mallin muotoilun pohjalta kehitettiin Brasilian Volkswagenin toimesta pienempi Volkswagen Brasilia -malli.\n1 Koeajo 1969\nVolkswagen 411L on tehtaan ensimmäinen neliovinen sarjatuotantomalli. Työn laatu ja viimeistely ovat korkeatasoisia. Istuimet ovat miellyttäviä.\nVolkswagen 411L eroaa 1500/1600-malleista 10 cm pidemmällä akselivälillä ja 30 cm lisäpituudella. Sisätilat ovat isot ja viidelle riittävät. Myös edessä oleva matkatavarasäiliö on iso. Polttoainesäiliön korkki avataan sisältä. Kuitenkin VW on turhan meluisa, ilmajäähdytteinen moottori sekä myös kori ja jousitus pitävät ääntä. Melutaso on 100 km/h nopeudessa 73 dB edessä ja 74 dB takana. Ilmajäähdytteisestä moottorista johtuen lämpömittaria ei ole, mutta sen sijaan kojelaudan ison kellon sijasta olisi voinut olla öljynlämpömittari moottorin lämpötilan seuraamiseksi.\nTuuletus- ja lämmitysjärjestelmät ovat tehokkaita. Takamoottorisista autoista yleensä poiketen lämmityslaite on erittäin tehokas, joka perustuu (suomalaiseen keksintöön) pakoputkiston lähellä olevaan lämmönvaihtimeen, jonka tuottama lämpö viedään kojelaudalle. Lisäksi bensiinikäyttöinen lisälämmitin aloittaa lämpimän ilman syytämisen tuulilasille lähes heti käynnistyksen jälkeen.\nVolkkarin heikko puoli ovat ajo-ominaisuudet. 411L on herkkä sivutuulelle. Mutkaisella tiellä 411 etenee hitaasti ajettaessa miellyttävän aliohjautuvasti, mutta nopeuden lisääminen muuttaa ajo-ominaisuuksia huonompaan suuntaan. Soratiellä 411 etenee hitaasti ajettaessa aliohjautuen, mutta nopeasti ajettaessa vaunu muuttuukin yliohjautuvaksi. Ensin alkaa takapyöräluisto ja sitten yllättäen etupyöräluisto ja autoa on vaikea hallita. Etu- ja takapyörien yllättävä irtoaminen soratiellä on iso epäkohta ajo-ominaisuuksissa (Mazda 1200:n koeajossa viitattiin 411:n samantapaisiin ikäviin ajo-ominaisuuksiin). Volkswagen Typ 4 on takamoottorista johtuvasta takapainoisuudestaan johtuen luonnostaan yliohjautuva, mutta jousituksella VW on tehty keinotekoisesti aliohjautuvaksi. Nopeuden lisääntyessä yli tietyn rajan fysiikan lait kumoavat jousitusgeometrian ja auto muuttuukin yliohjautuvaksi.\nLisäksi ohjaus on hidas ja kaupunkiajossa turhan raskas. Sitä vastoin jarrut ovat tehokkaat. Edessä on levyjarrut ja takana rumpujarrut, jotka pysäyttävät auton tehokkaasti.\nTakana olevan nelisylinterisen 1679 cm³ bokserimoottorin suurin teho on 50 kW /4500 (DIN, 68 hv, epätarkka SAE-teho 76 hv) ja suurin vääntömomentti 124,5 Nm /2800 (DIN, 12,7 kpm, epätarkka SAE-luku 12,9 kpm). Sylinterin mitat ovat 90 × 66 mm. Vaihteita on neljä, jotka kaikki ovat synkronoituja. Vaihdekeppi on lattialla.\nTyp 4 -mallin myötä esiteltiin monia ominaisuuksia, jotka olivat täysin uusia VW:n mallistossa. Näitä ovat itsekantava runko, MacPherson-joustintuet, takajousitus kierrejousin toteutettuna, hydraulinen kytkin (manuaalivaihteistoisissa malleissa) ja yksi VW:n ensimmäisistä automaattivaihteistoista (ensimmäinen oli vuoden 1969 Typ 3:ssa). Samalla Typ 4 oli VW:n ensimmäinen neliovinen auto. Myös elektroninen polttoaineensuihkutus on tässä mallissa vakiovarusteena (lukuunottamatta vuoden 1968 68 hv versiota).\nAuton akku on sijoitettu erikoiseen paikkaan, nimittäin kuljettajan istuimen alle. Auton takaosassa on polttoainekäyttöinen lämmityslaite (Eberspächer BA4), joka käynnistettiin hehkutulpasta.\nTekniikan Maailma 3/1969 mittasi Volkswagen 411L:n kiihtyvyydeksi 0–50 km/t 5,2 sekuntia, 0–80 km/t 10,7 sekuntia, 0–100 km/t 17,3 sekuntia ja 0–120 km/t 29,7 sekuntia. Kuten lukemistä näkyy, loppukiihtyvyys on heikkoa, mistä osoituksena seisovan kilometrin (0–1 km) lukema 38,7 sekuntia. Tehtaan ilmoittama kiihtyvyys 0–100 km/t oli 18,5 sekuntia eli hieman heikompi kuin TM:n saavuttama. Huippunopeuden suhteen tilanne on päinvastoin, tehtaan lukema on parempi kuin autolehden: huippunopeus on 141,8 km/t (TM) ylikierroksilla, valmistajan mukaan 145 km/t.\nKulutus vaihtelee välillä 11,1–12,6 l/100 km 90-oktaanista bensiiniä. DIN 70030-normikulutus on 10,8 l/100 km.\nVolkswagen 411L maksoi Suomessa vuonna 1969 22.980 markkaa eli 33.716 euroa (v. 2013, kerroin 1,4672).\n411 B4 1679 cm3 50 kW (68 hv) @ 4500 r/min 124 Nm @ 2800 r/min 1968–1969\n411 E B4 1679 cm3 59 kW (80 hv) @ 4900 r/min 132 Nm @ 2700 r/min 1969–1972\n412 E B4 1679 cm3 59 kW (80 hv) @ 4900 r/min 132 Nm @ 2700 r/min 1972–1973\n412 B4 1795 cm3 55 kW (75 hv) @ 5000 r/min 129 Nm @ 3400 r/min 1972–1973\n412 S B4 1795 cm3 63 kW (85 hv) @ 5000 r/min 135 Nm @ 3400 r/min 1972–1973\nVW 411 LE vm. 1971\nPituus: 4555 mm\nRaideleveys (e/t): 1376/1340 mm\nOmamassa: 1020–1120 kg\nVolkswagen 411-mallia rekisteröitiin Suomessa seuraavasti: \nMäärä (kpl) 107\nTekniikan Maailma 3/1969\nArtikkeli käyttää sisältöä saksankielisen Wikipedian VW_Typ_4-artikkelista. Wikipediasta voi ottaa tekstiä tietyin ehdoin, koska Wikipedia on GFDL-lisenssillä.\n↑ Olli J. Ojanen, 1998, Volkswagen - Kuplan aikakausi , s. 97\nNoudettu kohteesta "https://autowiki.fi/index.php?title=Volkswagen_Typ_4&oldid=202583"\nSivua on viimeksi muutettu 20. joulukuuta 2020 kello 14.34.


Ajon tallin teinikuljettaja Acosta jatkoi voittotahtia Moto3:ssa | Urheilu | Itä-Häme\nUrheilu 2.5.2021 14:16\nAcosta on ajanut kauden kaikissa neljässä kilpailussa kärkikolmikkoon. AFP / LEHTIKUVA\nAki Ajon johtaman tallin 16-vuotias Pedro Acosta jatkoi voittokulkuaan ratamoottoripyöräilyn MM-sarjassa. Espanjalaisteini voitti Moto3-luokassa jo kolmannen peräkkäisen kilpailunsa, kun hän kaasutteli ykköseksi Jerezissä.\nAcosta on ajanut kauden kaikissa neljässä kilpailussa kärkikolmikkoon. Hän johtaa MM-sarjaa 51 pisteen erolla Italian Niccolo Antonelliin.\n– Vuoden lopussa haluan olla merkittävä kuljettaja, Acosta sanoi voittajahaastattelussa ja omisti voittonsa äidilleen Espanjassa sunnuntaina vietettävän äitienpäivän kunniaksi.\nHän avasi kauden kakkossijalla, mutta on ajanut sen jälkeen pelkkiä voittoja. Jerezissä Acostan voitto ratkesi, kun kolme lähintä kilpailukumppania kolaroi radan viimeisessä mutkassa. Ajo Motorsportia edustava ja KTM-pyörällä ajava Acosta oli kolmantena ennen päätöskierrosta, nousi kuutosmutkassa johtoon ja piti paikkansa.\nTurkkilainen Deniz Öncü yritti Acostan ohitusta sisäkautta, mutta Acosta ei päästänyt tätä ohi. Öncü menetti tasapainonsa ja osui Espanjan Jaume Masiaan, joka puolestaan aiheutti Etelä-Afrikan Darryn Binderin kisan menemisen pilalle.\nToiseksi ajoi Italian Romano Fenati, kolmas oli Espanjan Jeremy Alcoba.


Eyolf Mattson Leninin luona | Tiedonantaja\nHome >> Blogit >> Aimo Minkkinen >> Eyolf Mattson Leninin luona\nRikkaasta ahvenanmaalaisperheestä kotoisin oleva Eyolf Mattson tuli vuonna 1915 Helsinkiin opiskelemaan Teknillisessä korkeakoulussa. Hän liittyi sosialisteihin ja Suomen kansalaissodan alkaessa Mattson ryhtyi Suomen kansanvaltuuskunnan palvelukseen ja joutui keväällä 1918 pakenemaan Viipurin kautta Venäjälle.\nMattson kävi Pietarin kansainvälisen sotakoulun ja taisteli vuonna 1919 Itä-Karjalassa pataljoonan komentajana valkoisia vastaan.\nVuoden 1921 alussa teki amerikkalaisen lehtimiehen John Reedin puoliso Louise Bryant matkan Keski-Aasiaan. Hänen oppaanaan ja seuralaisenaan oli tämä ahvenanmaalaisen laivanvarustajan poika Neuvosto-Venäjän yleisesikunnan akatemian opiskelija Eyolf Mattson. Ennen matkaa he kävivät Leninin puheilla.\nMattson on muistellut, että hänet, sotilasakatemian opiskelija, oli kerran myöhään illalla kutsuttu Kremliin Kansankomissaarien neuvoston puheenjohtajan Leninin luo. Mattsson oli tuolloin vielä vähän yli kaksikymppinen poika.\n”Astuin neuvostohallituksen päämiehen virkahuoneeseen. Nähdessään minut Vladimir Iljitsh nousi, käveli nopeasti pöydän takaa minua vastaan, puristi lujasti kättäni molemmin käsin ja tervehti minua englanniksi. Nyt vasta huomasin nojatuolissa istuvan naisen. Hän oli Louise Bryant, amerikkalaisen lehtimiehen John Reedin vaimo… Samassa totesin mielessäni: millaista tahdikkuutta! Venäjän kieltä taitamattoman ulkomaalaisen naisen seurassa Vladimir Iljitsh lausui tervehdyksenkin hänen äidinkielellään.”\nKoko keskustelun ajan Lenin käytti vain englannin kieltä. Sitä hän puhui jotakuinkin vapaasti. Hänen puheensa hidastui vain hienokseltaan silloin tällöin, kun hän etsi mahdollisimman sopivaa ja ytimekästä sanaa. Kysymyksessä oli Keski-Aasian vaikea tilanne. Lenin kuvaili yksityiskohtaisesti asiantilaa Buharassa ja Turkestanissa. Hän operoi Mattsonin mukaan vapaasti talous-, maan- ja kansantieteellisillä käsitteillä. Hän luonnehti tilannetta rajaseuduilla ja imperialistivaltojen, etenkin Ison-Britannian, saalistuspolitiikkaa tällä alueella.\nMattsonia hämmästytti Leninin näköpiirin laajuus. Häntä eivät askarruttaneet pelkästään Euroopan vaan myös muun maailman asiat ja hän ajatteli niitä perinpohjaisesti. Keskustelun päätteeksi Lenin korosti, miten tärkeää neuvostovallalle oli, että ulkomaisessa, varsinkin demokraattisessa lehdistössä annettaisiin oikea kuva Neuvosto-Venäjän ulko- ja kansallisuuspolitiikasta.\nMattsonin matkakomennus Keski-Aasiaan kesti kuukauden ja Bryant lähetti lehtiartikkeleita Turkestanin tilanteesta amerikkalaisille lehdille.\nKäytyään Puna-armeijan sota-akatemian Mattson johti vuosina 1925–1928 Petroskoissa Karjalan jääkäripataljoonaa ja vuosina 1931–1935 Karjalan jääkäriprikaatia. Hänet ylennettiin prikaatinkomentajaksi vuonna 1935. Seuraavana vuonna Mattsonista tuli Frunzen sotilasakatemian yleisen taktiikan laitoksen johtaja. Hän kohosi neuvostoarmeijassa kenraalimajuriksi.\nSuomessa hänet oli julistettu kuolleeksi vuonna 1956 ja kuolinpäiväksi oli määrätty 1.1.1946. Sen takia hän ei voinut saada viisumia Suomeen, kun olisi halunnut tulla käymään Ahvenanmaalla 1960-luvulla. Mattson kuoli 25.5.1965.


Suonikohjuja joka kolmannella: hoitovaihtoehtoja on useita - Netlääkäri\nSuonikohjut ovat laajentuneita, mutkittelevia ihon pinnan alla olevia verisuonia, joita havaitaan erityisesti jaloissa ja reiden sisäpinnalla.\nKaikki eivät saa oireita suonikohjuista, mutta jotkut kokevat epämukavuutta ja jalat tuntuvat raskailta, varsinkin paikallaan ollessa.\nJalkojen laskimoiden läppien vahingoittuessa veri kerääntyy jalkoihin ja laskimoiden paine lisääntyy. Laskimot laajenevat, kiristyvät ja tulevat helposti havaittaviksi.\nDiagnoosiin päädytään, kun lääkäri havaitsee selvästi esillä olevat, mutkittelevat laskimot jalkaterissä, jaloissa ja mahdollisesti reisissä.\nSuonikohjut ovat vaaraton ja useimmissa tapauksissa hoitoa vaatimaton sairaus. Oireiden ollessa hankalia suonikohjujen poisto voi tulla kyseeseen.\nSuonikohjuilla on taipumus lisääntyä vuosien mittaan ja aiheuttaa asteittain enemmän vaivoja. Vaaralliset komplikaatiot ovat kuitenkin hyvin harvinaisia.\nSuonikohjut (laskimolaajentumat) ovat suurentuneita, mutkittelevia ihon pinnan alla olevia verisuonia (laskimoita), joita tavataan yleisesti erityisesti jaloissa ja reisien sisäpinnalla. Suonikohjuja pidetään vaarattomina ja hoitoa yleensä vaatimattomana tilana. Potilas voi kuitenkin kokea sairauden elämänlaatua heikentävä tekijänä.\nSuonikohjuja voi ilmaantua jopa murrosiässä ja esiintyvyys kasvaa iän myötä. Kohjuja tavataan sekä miehillä että naisilla, mutta sairaus on naisilla yleisempi. Kohjujen esiintyvyyteen vaikuttavat myös perintötekijät ja ylipaino, mutta myös raskauksien on havaittu lisäävän suonikohjujen riskiä.\nOireiden haittaavuus yksilöllistä\nSuonikohjut ovat ennen kaikkea kosmeettinen haitta, joka on samalla merkittävin syy hoitoon hakeutumiselle. Yleisimpiä kohjujen aiheuttamia oireita ovat epämukavuus ja raskauden tunne jaloissa, joka voi korostua pitkällisen paikallaan olon seurauksena.\nMahdollisia oireita ovat myös ihottuma ja kutina, sekä kohjujen pienet verenvuodot, jotka voivat aiheuttaa muutoksia ihon värille. Suonikohjut voivat poikkeustapauksissa olla säärihaavojen lähtökohta ja kohjujen mahdolliset komplikaatioiden riskit huolettavat joitakin potilaita.\nLaskimoiden toiminta voi heiketä\nLaskimot ovat verisuonia, jotka johtavat verta kehon kudoksista takaisin sydämeen. Laskimoissa on läpät, jotka toimivat yhdensuuntaisina venttiileinä. Niiden tehtävä on varmistaa, että veri voi virrata vain yhteen suuntaan, kohti sydäntä. Läppien vahingoittuminen voi haitata verenkiertoa paikallisesti, jonka seurauksena veri kerääntyy jalkojen laskimoihin. Paine laskimoissa lisääntyy, ne laajenevat, kiristyvät ja tulevat helposti havaittaviksi.\nSuonikohjujen riskiä lisääviä tekijöitä\nPerinnölliset tekijät. Kohjuja useilla perheenjäsenillä.\nRaskaus. Riski lisääntyy raskauden aikana.\nSuonikohjut voivat johtaa pinnallisiin laskimotulehduksiin, ihottuman muodostumiseen ja säärihaavoihin. Alaraajojen veritulppien riski (syvä laskimotukos) on kuitenkin hyvin pieni.\nKokonaiskuvan havainnoinnista diagnoosiin\nDiagnoosiin päädytään, kun lääkäri havaitsee selvästi esillä olevat, mutkittelevat laskimot jalkaterissä, jaloissa ja mahdollisesti reisissä. On myös mahdollista tehdä erilaisia tutkimuksia laskimoiden terveydentilan selvittämiseksi. Käytetyin kuvantamismenetelmä on ultraäänitutkimus. Yleensä lisätutkimukset eivät ole välttämättömiä ja ne suoritetaan pääasiassa leikkaushoitoa harkittaessa.\nSuonikohjut ovat vaaraton tila, joka ei useimmissa tapauksissa vaadi hoitoa. Hyvin harvoille kehittyy säärihaavoja tai muita komplikaatioita. Jos ne aiheuttavat palvon vaivoja, voi olla kuitenkin perusteltua poistaa suonikohjut.\nKohjujen aiheuttamaa epämukavuutta voi pyrkiä vähentämään myös omatoimisesti:\nVältä liikkumatonta työtä.\nVältä tiukkoja vaatteita ja sukkia, jotka haittaavat verenkiertoa.\nKäytä mielellään joustavaa sukkaa (puristussukkaa), joka tukee jalkaa ja vähentää suonikohjujen kasvamisen riskiä.\nTurvotus- ja muita oireita voi yrittää lievittää jalkojen kohoasennolla.\nJalkojen ihottumat tulee hoitaa hyvin haavojen muodostumisen estämiseksi.\nSuonikohjujen kirurginen hoito voi olla perusteltua, jos ihottuma aiheuttaa suuria ongelmia tai potilaalla on taipumus saada haavaumia iholle.\nTavallinen kohjujen hoitomenetelmä on niin sanottu termoablaatio. Siinä hoidettava laskimo lämmitetään suoneen työnnetyn apuvälineen avulla laseria tai radioaaltoja käyttäen, mikä johtaa laskimon kutistumiseen.\nToinen menetelmä on paikallisesti ärsyttävän aineen vaahtoruiskutus, niin kutsuttu ultraääniohjattu vaahtoskleroterapia. Tämä aiheuttaa hoidettavan laskimon supistumisen ja tuhoutumisen kemiallisen tulehduksen ja fibroosin kautta. Vaahtohoito antaa vastaavan tuloksen kuin laser- tai radiotaajuushoito, mutta pienemmillä kustannuksilla.\nLaskimoiden strippaus, jossa verisuoni vedetään ulos, oli aiemmin yleinen menetelmä, mutta nykyään menetelmää ei juuri käytetä.\nKiusallinen vaiva voi uusiutua\nKohjut voivat uusiutua myös leikkauksen jälkeen. Tutkimuksessa vuodelta 2011 osoitettiin uusiutuminen 16–23 prosentilla potilaista kahden vuoden kuluttua toimenpiteestä, eikä laserhoidon ja leikkauksen välillä havaittu selkeää eroa.


Uutisten Twitter | @lehtuska bloggaa\n10.09.2013 ~ Appornix\nAjatus uutiskeräin verkkopalvelun toteuttamisesta on pyörinyt jo vuosia. Tässä miettiessä Ampparit.com on jo vähintään kolminkertaistanut käyttäjämääränsä. On vaikea nähdä olisiko identtiselle verkkopalvelulle enää kysyntää.\nKesän alkupuolella juolahti mieleen ajatus erikoistumisesta vain IT-alan uutisiin. Siinä olisi jo tarpeeksi tarkka rajaus niin sisällön kuin lukijakunnankin osalta. Jotenkin en vain ole projektin kanssa päässyt ajatusta pidemmälle.\nMinä henkilökohtaisesti pidän enemmän Twitteristä kuin Facebookista päivittäisessä käytössä. En tiedä johtuuko se Facebookin sekavuudesta, häröilevästä aikajanasta vai siitä, että minulla on ”vain” 100 kaveria. Enihau, tykkään käyttää Twitteriä.\nTässä illalla juttelin taas verkkopalveluideoista ystäväni @LuotoJesse kanssa. Skypessä ihmettelystä ei vaihteeksi tullut kummempaa hedelmää, mutta nyt jälkeenpäin päädyin miettimään uutiskeräin ideaani uudelleen ja sain ajatuksen Twitterin ja uutiskeräimen yhdistelmästä.\nSeurattavat ovat eri uutistoimituksia ja tietysti eri aihekategorioita. Voit merkkailla parhaita uutisia itsellesi arkistoon(Favorite) tai jakaa(RT) uutisia kavereillesi ”Twitkerissä”.\nJätetäänpä ajatus hautumaan..\nKategoria(t): Verkkopalvelut Avainsana(t): twitter, uutiset, uutiskeräin. Lisää kestolinkki kirjanmerkkeihisi.\n← Ikkunakalvon asennus\n5 ärsyttävintä tapaa Twitterissä →


Meillä asuu tällä hetkellä kaksi mahtavaa kissaa.\nVanhempi, mutta kooltaan pienempi on laivakissa Piiparinen. Hällä on valtavasti varpaita ja aivan ihana luonne. Tämä pitkäkarvainen, mustavalkoinen neiti muutti meille Pohjanmaalta joulukuussa 2014. Vaikka ikää on jo useampi vuosi, on leikkisä ja pentumainen luonne edelleen olemassa. Hieman sellainen nallekarhu tulee mieleen.\nNuorempi kissa on nimeltään Hirmunen (Stouthearted Valo). Hänen rotunsa on Maine Coon ja hän muutti meille Orimattilasta syyskuussa 2016. Hän on enemmän sellainen romeltaja olemukseltaan. Hyllyiltä on tiputeltu astioita ja kaadettu pöydiltä tavaroita aika paljon. Onhan se tietysti kovin haastavaa hallita pitkiä raajoja ja isoa olemusta. Tämä punainen hurmuri on vallannut kaikkien sydämet meidän taloudessa. Hän on sellainen lempeä jättiläinen...\nAiemmilla kissoilla, joita meillä on asustellut on ollut aina jonkinlaista keskinäistä skismaa. Nämä kaksi sankaria tulevat kuitenkin äärimmäisen hyvin toimeen keskenään. Piiparinen pitää Hirmusta pikkuveljenä tai poikasenaan ja hoitaa tunnollisesti myös myös Hirmun turkin huollon. Hirmunen on tottunut vähän liian hyvään ja on huvittavaa katsoa, kun tämä lempeä jätti työntyy istumaan Piiparisen viereen ja puskee päällään odottaen turkinhuoltopalveluita.\nInstagramissa lisää kuvia, kuten tämä.\nLähettänyt Anni klo 14.49 Ei kommentteja:\nTunnisteet: kissat, mainecoon, mchirmunen, piiparinen\nHönelöleggarit aka villit villahousut\nTalvi on tulossa ja sen mukana kylmä sää. Neulojan on tehtävä, mitä neulojan on tehtävä... Stephen Westin villahousut ovat paras ratkaisu viluisen kitkuttajan ongelmaan.\nLankavaraston kaivelun tuloksena löytyi kasa fingering -vahvuisia jämäkeriä ja muutama isompi ruskeankirjava kerä kaveriksi. Järjestin värit mieleiseeni järjestykseen ja puolitin pikkukerät lahkeita varten. Neulominen on aloitettu vyötäröltä ja heti aluksi neulottu sopiva määrä lyhennettyjä kerroksia. Keskellä edessä ja takana on tehty levennyksiä tasaisesti. Lahkeet neuloin looppaamalla ja molemmat lahkeet yhtäaikaa.\nNäissä kelpaa mainiosti pöheltää talvipakkasissa!\nLähettänyt Anni klo 20.50 Ei kommentteja:\nTunnisteet: neule, neulemalli, villahousut


MaTaPuPu-lehti 7.2.2001 N:o 11 HK 60v. - Heimo-Vaijan tarinoita\nMaTaPuPu-lehti 7.2.2001 N:o 11\nLaserle leikkaa vedellä ja valolla\nTattariharjussa, Valuraudantien päässä sijaitsevan LaserleOy: n johtaja Heimo Kuukkanen täytti tammikuussa 60-vuotta. Vaimo Sirpa ja toinen poika Jari ovat myös Laserlen leivissä.\n– Perustin Laserien laman keskelle 1992. Silloin synkimpinä vuosina lähes joka toinen työtila oli tälläkin alueella tyhjillään tai omistajat ja vuokralaiset vaihtuivat muutaman kuukauden välein.\nKoulutukseltani olen heikkovirtamekaanikko. Yrittäjänä olen toiminut vuodesta 1963, jolloin aloitin toiminimellä H.Kuukkanen. Sama firma pyörii edelleen Puotinharjun ostoskeskuksessa nimellä Sähköpuoti Oy. (Nykyinen osoite 2019 on Pyrykuja 3, 01390 Vantaa)\n– Teknisten valaisimien ja elektroniikka-alan komponenttien pariin siirryin kymmenen vuotta myöhemmin\naloitettuani Janakkalan Leppäkoskella JanavaloOy:n. Leppäkoskelta muutimme Lopelle 1980. Janavalo valmisti valoja teollisuushalleihin ja vientiä oli muun muassa Irakiin ja silloiseen Neuvostoliittoon. Siitä saimme hyvää kokemusta ja oppia nopeasta työrytmistä, joka on yrityksemme valttikortti, Kuukkanen kertoo.\nLaserlen asiakkaat ovat pääosin metallialan yrityksiä pääkaupunkiseudulta.\n-Koillisessa Helsingissä teemme paljonkin leikkauksia esimerkiksi Tattarisuon metalliverstaille. Kun metallia leikataan muotoon, niin laser- ja vesileikkaus on tarkempi, siistimpi ja kerralla valmiimpi kuin plasma- tai polttoleikkaus. Lopputulos vaatii myös vähemmän jälkityöstöjä, Kuukkanen valottaa uutta tekniikkaa.\n– Olemme hiljattain ottaneet käyttöön myös 3D -leikkurit. Koko tuotanto mahtuu keskimäärin alle viikkoon. Välillä aamulla ei ole tilauksia, mutta iltapäivällä on jo kiire. Teemme muuten töitä kahdessa vuorossa tässä 1200 neliön hallissa. Työntekijöitä on 16, joista kymmenen tuotantopuolella. Lomia ei juuri kerkeä pitämään, kun olemme juuri laajentaneet toimintaa.\nLaserle on Tattariharjussa Kehä ykkösen ja Lahdentien liittymässä melko lailla metsän keskellä.\n– Harmiksemme kaupunki kaatoi komeat kuuset tästä vierestä ja nyt liikenteen melu kuuluu häiritsevän selvästi\nsisään. Tattariharjun ja -suon alueen liikennejärjestelyt kaipaisivat muutenkin järkeistämistä. Talttatien kiertolenkki on aivan turhaa ajoa. Meilläkin rekat tuovat ja vievät tavaraa lähes päivittäin ja lisäksi asiakkaat tulevat omilla autoillaan. Valuraudantien talvikunnossapito on myös luokattomasti hoidettu. Tie kuuluu kuutos- eli paarialuokkaan ja muuttuu lumen tullessa täydeksi kynnöspelloksi.\nMökkeily ja luonto lähellä sydäntä\nHeimo Kuukkanen aikoo kävellä omin jaloin eläkkeelle. Toisen polven paljasjalkaista stadilaista viehättää\n– Kyllä työuraa yrittäjänä alkaa olla jo tarpeeksi takana. Pikku hiljaa on tarkoitus siirtyä nauttimaan eläkepäivistä. Olemme asuneet nyt viisi vuotta Heikinlaaksossa, jonne muutimme Vartiokylästä. Mökki on alle puolen tunnin ajomatkan päässä Sipoossa, Kuukkanen kertoo.\n– Poimimme marjat ja sienet syksyisin talteen. Luonnossa liikkuminen on hyvää vastapainoa työlle.\nTeksti, Harri Pirhonen\nP.S. Sähköpuodin myymälä Puotinharjusta ja toiminta Tankovainiostakin on lopetettu. Nykyinen osoite on Pyrykuja 3, 01390 Vantaa (v.2019)\nValuraudantien päässä sijaitseva LaserleOy erottuu punaisena selvästi. -Meidät löytää, kun kertoo, että metsän tihetessä olette perillä, opastaa Kuukkanen\nTässä leikataan veteen sekoitetulla hiekalla metallilevyä. 3000-4000 barin paine vastaa kiväärin räjähdyspainetta ja lennättäisi luodin jopa kilometrin päähän.\nLaserle Oy:n johtaja Heimo Kuukkanen juhlisti 60-vuotispäiviään syntymäpäiväkahveilla 15. tammikuuta omissa toimitiloissaan. -Maanantai tuntui sopivan hyvin kahvitteluun sekä yhteistyökumppaneille että ystäville. Kiitos vaan onnitteluista ja tervehdyskäynneistä.\nViimeksi päivitetty 29.10.2019 10:05


NMI Bulletin 4/2012 – Article Category – Oppimisen ja oppimisvaikeuksien erityislehti\nAjattelun taitojen harjoitusohjelma ensimmäisen luokan heikoille oppilaille – pilottitutkimuksen tuloksia\nRisto Hotulainen, FT, dosentti (Itä-Suomen yliopisto), toimii yliopistonlehtorina ja Janna Linnansaari (FM) jatko-opiskelijana Helsingin yliopiston erityispedagogiikan koulutuksessa. He ovat mukana Opetusministeriön rahoittamassa Ajatellaan-hankkeessa kehittämässä ja kokeilemassa ajattelun taitojen harjoitusmateriaaleja.\ntoukokuu 1, 2016 · NMI Bulletin 4/2012\nEsiopetusikäisille tehdyn pilotointitutkimuksemme tavoitteena oli testata ajattelun taitoja stimuloivan interventio-ohjelman toimivuutta ja vaikuttavuutta. Interventio-ohjelmassa hyödynnettiin Adeyn ja Shayerin (1994) sekä Klauerin (1989) aikaisempia tutkimuksia ajattelun taitojen tukemisesta ja kehittämisestä. Pilotointitutkimus tehtiin keväällä 2013 pääkaupunkiseudulla sijaitsevan päiväkodin esiopetusryhmistä muodostetussa interventioryhmässä. Interventio koostui 12 erillisestä 35–45 minuutin kestoisesta harjoitustuokiosta, jotka pidettiin neljän viikon aikana. Ajattelun taitojen harjoitusohjelmaan valittiin induktiivista päättelyä mittaavan alkumittauksen perusteella viisi taidoiltaan heikkoa lasta; kontrolliryhmänä (n = 13) olivat muut tutkimukseen osallistuneet lapset.\nHarjoitustunteja ohjasi erityispedagogiikan opiskelija, joka oli myös osallistunut harjoitusten suunnitteluun. Koko tutkimusjoukko osallistui induktiivista päättelyä mittaavaan testiin kolme kertaa: ennen ja jälkeen intervention sekä viivästetysti. Lisäksi lasten kielellistä osaamista mitattiin tutkimuksen alkuvaiheessa. Aineisto analysoitiin ei-parametrisilla tilastomenetelmillä. Tulokset osoittivat, että tutkimuksen alkuvaiheessa mitatut tilastollisesti merkitsevät erot ryhmien välillä hävisivät ja tämä tulos säilyi myös viivästetyssä mittauksessa. Interventioryhmän lasten kielellisten peruskäsitteiden ymmärtäminen oli yhteydessä heidän tulostensa parantumiseen induktiivisen päättelyn mittauksissa. Pohdinnassa esitetään tutkimustuloksiin perustuvia johtopäätöksiä ajattelun taitojen tukemisesta esiopetusiässä.\nhelmikuu 9, 2015 · NMI Bulletin 4/2012\nLotta Uusitalo-Malmivaara, FT, toimii yliopistonlehtorina Helsingin yliopiston käyttäytymistieteellisessä tiedekunnassa erityispedagogiikan koulutuksessa.\nJohdanto Fyysisen väkivallan uhriksi joutuminen on vakava mielenterveyden uhka tapahtumahetkellään. Välittömien vaikutusten lisäksi seuraamukset voivat olla kauaskantoisia tai ilmetä vasta vuosien päästä (Margolin, 2000). Lapset ja nuoret kokevat fyysistä väkivaltaa useammin kuin aikuiset (Finkelhor, 2008, 3–21). Suomessa 25–33 prosenttia lapsista ja nuorista on joutunut väkivallan uhriksi (Ellonen, Kääriäinen, Salmi & Sariola, 2008), kun taas Yhdysvalloissa […]\nJarkko Hautala, PsT, toimii tutkijana Agora Centerissä, Jyväskylän yliopistossa. Hänen 30.3.2012 julkaistu väitöskirjansa: “Visual word recognition in fluent and dysfluent readers in the transparent Finnish orthograph” on luettavissa osoitteessa: http://julkaisut.jyu.fi/?id=978-951-39-4698-2. Mikko Aro, PsT, toimii professorina Jyväskylän yliopiston Erityispedagogiikan laitoksella.\nKoska nykyiset sanantunnistuksen mallit koskevat pitkälti kirjain-äännevastaavuudeltaan epäsäännönmukaista englannin kieltä, on tärkeää tutkia sanantunnistusta myös täysin säännönmukaisissa kielissä, kuten suomessa. Tämän tutkimuksen päätavoitteena on ollut selvittää, mitkä ovat lukemisen perusyksiköitä (kirjaimet, tavut, sanat) sujuvassa ja hitaassa sanatason lukemisessa. Pääpiirteissään tulokset olivat kaksoisreittimallin mukaisia: tuttujen sanojen kirjaimia prosessoidaan yhtäaikaisesti, kun taas vieraiden sanojen lukemisessa korostuu sarjallinen, kirjaimittain etenevä prosessointi. Erilaisten tehtävien vertailussa selvisi, että jos tavoitteena on ymmärtää sanan merkitys – eikä vain lukea se ääneen – hitaasti lukevat lapset kokoavat äänteet tavuiksi. Lisäksi silmänliikemittausten avulla saimme uutta tietoa varhaisista sanantunnistuksen prosesseista. Näyttää siltä, että vieraita sanoja lukiessaan sujuva lukija siirtää tarkkaavaisuutensa nopeasti ja sarjallisesti kirjaimesta toiseen. Sama prosessi tuottaa kuitenkin hitaille lukijoille ongelmia.\nlokakuu 4, 2012 · NMI Bulletin 4/2012


Pumpulia ja pellavaa: Palloja!\nLähettänyt Ilona klo 14.55\nHanna 27. helmikuuta 2012 klo 16.02\nIhania pallovaatteita! Mistä pallojoustis on peräisin? Onko tietoa saako vielä jostakin?\nIlona 27. helmikuuta 2012 klo 16.18\nEurokankaan palalaarista varmaan kaksi vuotta sitten... Ei siis varmaan enää löydy. Olen noita säästänyt ja säästänyt ja nyt totesin, etteivät lapset enää kauan suostu pukeutumaan palloihin, joten käytin loppuun:)\nSaara 27. helmikuuta 2012 klo 17.32\nIhanan raikkaita pallovaatteita! :)\nonnekas 27. helmikuuta 2012 klo 18.13\nTuo kuosi vain toimii niin hyvin, ihania vaatteita!\n~Maria~ 27. helmikuuta 2012 klo 20.51\nTuo on vaan niin ihanan raikas! Mullakin on vielä pieni pala jäljellä.\nPikkuHoo 27. helmikuuta 2012 klo 22.02\nTuo pallojoustis on ihanaa. Sulla onkin ollut hyvä palanen jemmassa :)\nIlona 27. helmikuuta 2012 klo 22.55\nItse asiassa kolme... :)


TPS kiinnitti kanadalaishyökkääjä Scott Kosmachukin – Japyh.com – Turistaan ku keritään\nTPS kiinnitti kanadalaishyökkääjä Scott Kosmachukin\n9.06.2022 / 18 luettu\nHC TPS on solminut yksivuotisen sopmuksen kanadalaishyökkääjä Scott Kosmachukin kanssa. Turun Palloseura on solminut yksivuotisen pelaajasopimuksen 28-vuotiaan kanadalaishyökkääjä Scott Kosmachukin kanssa.\nOikean laitahyökkääjän paikalla viihtyvä Kosmachuk saapuu Turkuun itävaltalaisen Villacher SC:n riveistä, joka pelaa ICEHL:ssä. Kosmachuk viihtyi kaksi edellistä kautta Itävallassa, jossa hän pelasi sarjan runkosarjassa 90 ottelua tehoin 45+48=93. Pudotuspelien otteluita kertyi 16, joissa hän tehtaili tehot 8+8=16.\n– Odotusarvo Scottin kohdalla on vahva panos meidän tuloksentekoyksikköömme. Hänellä on kaikki avut olla suuressa roolissa meidän hyökkäyspelaamisessa, kommentoi TPS:n pelaajakoordinaattori Tomi Kallio tiedotteessa.\n– Saavun Turkuun tekemään tulosta ja antamaan oman panokseni hienon seuran eteen. Näin, millaiseen hurmokseen Turku syttyi viime keväänä, ja omalta osaltani haluan tehdä töitä samanlaisen kevään uusimiseen, kertoo Kosmachuk tiedotteessa.\nKosmachuk on Eurooppalaisesta kiekkoillut myös Saksan DEL-liigasta yhden kauden ajalta kaudelta 2019-2020, jolloin hän edusti Augsburger Panthersiä 32 ottelua runkosarjassa tehoin 10+15=25. Hänelle on kertyi viiden kauden ajalta AHL-otteluita 319 ja tehoja 71-86=157. Hänellä on myös kaudelta 2015-2016 kahdeksan ottelun verran NHL-kaukaloista Winnipeg Jetsin riveissä, joissa syntyi kolme syöttöpistettä.\nHC TPS, Liiga, Scott Kosmachuk


Tuplalaatan korjaus - Sairaan kaunis koti\nMeidän talossa on laajennuksen perustuksena pahamaineinen tuplalaatta, riskirakenne, paljon käytetty betonilaattarakenne taloissa -60 luvun lopulta aina -80 luvulle asti. Kaikista talomme ongelmakohdista tämä kyseinen riskirakenne ei ollut aiheuttanut mitään ongelmia, tai vaurioita... Miksi siis korjata jotain, mikä ei ole rikki?\nLaajennuksen osalla on siis pesutilat, kaksi vessaa, tuleva tekninen tila, kaksi makuuhuonetta, käytävä, eteinen ja kuraeteinen. Talossamme oli ennen vesikiertoinen lämmitys, jonka vesiputket olivat käyttöikänsä päässä. Putket kulkivat osin tuplalaatan välissä. Putket olisi pitänyt jokatapauksessa uusia, sekä myös lämmitysjärjestelmä. Meidän remonttihan on kokonaan yllätyskustannus ja maksaa enemmän, kun koko talo alunperin, joten meillä ei yksinkertaisesti ollut mahdollista uusia vesikiertoista lämmitysjärjestelmää. Kotimme lämpiää siis vastaisuudessa tulisijoilla, joiden lämpöä ilmanvaihdon lämmöntalteenottojärjestelmä levittää koko taloon, sekä laajennuksen osalta lattialämmitys sähköllä. Ei ideaaliratkaisu, mutta aloituskustannuksiltaan sellainen, johon tähän hätään pystyimme.\nPurkaessamme homevaurioita, purimme muutamia väliseiniä, joiden osalta tuplalaatan alaosa tuli näkyviin. Huomasimme, että laattojen välissä on paperia, jota siellä ei saisi olla, sekä toki ne vanhat putket, mitkä ei sinällään olisi siellä mitään haitanneet. Eristyksenä laattojen välissä oli 7,5cm styroksia... lisäksi sitäkään ei ollut väliseinien kohdalla.. Piti siis miettiä, miten saisimme tulevan lattialämmityksen lämmön pysymään lattian yläpuolella, eikä karkaamaan maaperään.\nUusi eriste paikallaan\nPäädyimme kaiken purkamisen ja vaivannäön jälkeen vielä kerran laajentamaan koko remonttia ja purkamaan päälimmäisen laatan kokonaan pois ja uusimaan sen, sekä eristeet. Eipähän tarvitse pohtia yön pimeinä tunteina, tuleeko laattojen välistä jotain huoneilmaan, karkaako lämpö ja jäikö johonkin putken mutkaan kuitenkin vettä, josta voisi tulla ongelmia.\nPitää myöntää, että oli melkoinen pelko takapuolessa, kun laattaa alettiin piikkaamaan pois.. mietittiin, että jos sieltä tulee joku mikrobiylläri vielä vastaan, niin mennään tulitikkukauppaan bensa-aseman kautta. Onneksemme koko alempi maanvarainen laatta oli täysin kuiva ja siisti, eikä auki ollessaankaan aiheuttanut meille juuri oireita. Lattiasta piikattiin siis päälimmäinen, noin 5cm paksu laatta, poistettiin vanhat putket ja styroksieriste, sekä rakennuspaperi. Rakennetta emme kuitenkaan pystyneet tässä vaiheessa enää muuttamaan, mutta emme usko siitä tulevan tulevaisuudessakaan ongelmia, kun ei niitä ollut tullut 37 vuodessakaan. Rakenne siis uusittiin, paranneltuna.\nEristeet, valuverkko ja lattialämmityskaapelit paikallaan\nPohjalaatta jäi siis paikalleen sellaisenaan, se vaan puhdistettiin ja primeroitiin. Sen päälle laitettiin 2x5cm stryrofoam eristettä ristikkäin ja saumat tiivistettiin uretaanilla. siihen päälle tuli 4mm valuverkko, lattialämmityskaapelit, sekä uusi valu puhtaasta betonista, jota saa ostaa Ansion sementtivalimolta Paimiosta. Uuden valun paksuus vaihtelee meillä 5-10cm välillä, koska vanha laatta ei ollut suora.\nValupäivästä seuraavana aamuna valu peitettiin muovilla ja annettiin olla näin viikon verran. Muovin poiston jälkeen odotettiin toinen viikko, että sementtiliima on noussut valun pintaan, jonka jälkeen se hiottiin lattiahiomakoneella pois. Lattiahiomakone on muuten tottumattomissa käsissä melkoisen veikeä vehje, vaatii jonkun verran harjoitusta, että alkaa sujua. Suosittelemmekin aloittamaan isosta huoneesta ja keskeltä lattiaa :). Netistä bongaamani neuvo."anna koneen kellua, kuin lastu laineilla" oli yllättävän toimiva. Nurkat käytiin läpi ruhkakivellä, sekä tasohiomakoneella. Sementtiliima pitää hioa pois, jotta pinnasta tulee kestävämpi ja pintamateriaalit kiinnittyy pintaan kunnolla.\nSementtiliiman hiontaa betonilattiasta\nAmmattitaidolla tehty, täysin sileä betonipinta. Tämä jää meillä lattiapinnaksi maalattuna.\nBetonin pintaanhan meillä asuintilojen osalta tulee pelkkä maali, kuten rintamamiestalojen betonilattioissa on ennenaikaankin ollut. Pesutiloihin ja vessoihin tulee laatta. Pinnat saa kuitenkin vielä odottaa, kunnes valu on varmuudella täysin kuiva ja vielä vähän senkin jälkeen, jotta se on IHAN VARMASTI kuiva :). Meillä riittää hommia kyllä varmasti koko kuivumisajalle.\nTulevissa postauksissa näistä ihanuuksista lisää <3\nNyt juuri asennettuun puuhellaan lisää puita ja lähden putsaamaan pönttöuunin renkaita ja luukkua, muuraushomma on nimittäin jo käynnissä, siitä kirjoitan lisää myöhemmin!


Lähijohtajien kahvihuone - Vetovoimainen vanhustyö\nLähijohtajien kahvihuone –sarjan ensimmäinen tapaaminen oli 21.4.2021. Kutsuimme lähijohtajia pysähtymään hetkeksi jakamaan kokemuksia ja ajatuksia johtamisen uusista tuulista. Yhteisöohjautuvuus oli valittu teemaksi, johon eväitä antoivat Kati Toikan kaksi webinaaria.\nPuhuimme alkuun itse- ja yhteisöohjautuvuuden eroista. Tunnistimme itseohjautuvuuden olevan meissä jokaisessa oleva ominaisuus, jota tarvitaan työssä nykyään paljon. Yhteisöohjautuvuus on tiimin tai työyhteisön tapa toimia. Johtajuus on yhteisön sisällä ja toteutuu esim. siten, että tiimi organisoi asiakastyön ja työvuorot, osaamista jaetaan aktiivisesti, tiimipalaverien asialista luodaan yhdessä, käytetään palavereissa kiertävää puheenjohtajuutta.\nEsiin nousi kysymys: Voiko kehitys yhteisöohjautuvuuden suuntaan lähteä liikkeelle alhaalta ylöspäin? Päädyimme siihen, että kyllä voi. Tunnistimme arvostuksen kokemuksen ja osoittamisen muodostavan perustan yhteisöohjautuvuudelle. Työyhteisö jäsenet tulevat näkyviksi onnistumisissa ja osaamisessa itselleen ja toisilleen. Se vahvistaa luottamusta itseen ja työkavereihin. Kokeilemisen halu ja avoin vuorovaikutus alkavat kasvaa tälle perustalle.\nMitä lähijohtaja voi tehdä yhteisöohjautuvuuden vahvistamiseksi? Kuulimme lomalistan laatimisesta ajankohtaisen esimerkin, joka kuvasi kyselevän johtamisen voimaa. Lähijohtaja vaihtoi omat ehdotukset ja päätökset kysymyksiin ja tukeen, joita hän osoitti työyhteisölle. Ja olennaista oli myös se, että lähijohtaja pyysi henkilöstöltä apua.\nKiitos ensimmäisille avoimille ja upeille kahvittelijoille!\nLähijohtajien kahvihuoneen idea tiivistyi seuraavaksi: Lähijohtajien kahvihuone –sarja auttaa lisäämään lähijohtajien valmiuksia kehittää työyhteisöjä kohti yhteisöohjautuvuutta. Mitä minä itse voin tehdä? Minä voin vaikuttaa!\n19.5.2021 klo 14.00-15.00 teemana on: Miten saan koko työyhteisön mukaan kehityspolulle kohti avoimuutta, yhteistä suunnittelua ja päätöksentekoa, asiakas aina keskiössä?


Korvatunturi – Geologiset luontokohteet\nKorvatunturi sijaitsee Lapin ehkä syrjäisimmällä seudulla ja vieläpä kulkulupaa vaativalla rajavyöhykkeellä. Siitä huolimatta länteen kaksihuippuisena näkyvän tunturin epäsymmetrinen profiili on jokaiselle tuttu ”joulupukin kotia” esittävistä postikorteista. Tarinan mukaan tunturille nimen antanut vanha erämies yhdisti horisontin muodot uskollisen ystävänsä rakotulia vasten piirtyvään silhuettiin. Sopivasta kulmasta katsottuna huiput muistuttavat koiran korvia.\nKorvatunturin ja Saariselän tunturialueen kivet ovat syntyneet muinaiseen mereen kerrostuneista hiekoista savista. Kerrostumien ikä on noin 2.3 – 2.1 miljardia vuotta, mutta kivien nykyisen ulkoasun kannalta ratkaisevat tapahtumat ajoittuvat runsaan kahden vuosimiljardin taakse. Tuolloin Pohjois-Lapin kallioperä, Korvatunturin kivet siinä mukana, joutuivat maankuoren liikunnoissa suureen puristukseen.\nSaariselän alueella puristus ja paine muuttivat kallioperän granuliitti-nimiseksi kivilajiksi ja kalliomassat työntyivät suurena laattana lounaaseen nykyisen Korvatunturin muodostavan kivilajijakson päälle. Tapahtuman yhteydessä kivet hautautuivat syvälle maankuoreen ja niihin kehittyi erittäin selvä suuntaus eli liuskeisuus, jonka mukaisesti kalliot lohkeilevat levymäisiksi kappaleiksi.\nKorvatunturin loivassa pohjoisrinteessä kuvastuu kallioperän liuskeisuuden suunta ja kaltevuus. Rinne osoittaa siis kulman, jolla Korvatunturin gneissi painuu pohjoisessa olevan granuliittikaaren alle. Jyrkkä etelärinne on liuskeisuutta vastaan kohtisuorassa olevien murtumien aiheuttama. Kallioperän rakenteita mukaillen edennyt rapautuminen on kaivanut vuosimiljoonien kuluessa ”tunturikorvat” syvältä kalliosta ja muotoillut ne nykyisen kaltaisiksi.\nKorvatunturinvaellusten lähtöpiste on opastaululla varustettu Kemihaaran pysäköintialue. Siitä alkaa 20,3 km pituinen retkeilyreitti, joka päättyy rajavyöhykkeen tuntumaan Korvatunturinmurustan tulipaikalle. Murustalta koilliseen avautuvaa maisemaa hallitsevat kolmen kilometrin päässä näkyvät Korvatunturin laet. Lähemmäksi ei voi kuitenkaan mennä, ellei ole hankkinut rajavyöhykelupaa.\nKunta (paikannimi): Savukoski\nTyyppi: Maisema, Tunturi\nKoordinaatit (WGS84): 29.31856497, 68.07316284\nKoordinaatit (Euref): 596602.0006, 7552834.8420


Lumiomena - Kirjoja ja haaveilua: Camilla Läckberg: Mantelintuoksua lumimyrskyssä\nKustantaja: Schildts 2009\nAlkuteos: Snöstorm och mandeldoft 2007\nKansi: Andreas Carpelan\nNiin, siinä se oli. Heikko, mutta selvästi tuntuva mantelin tuoksu. Tuoksu jota ei olisi pitänyt tuntua. Hän ojentautui ottamaan lasin, josta Ruben oli juonut ja työnsi nenänsä lasiin. Selvä karvasmantelin tuoksu tulvehti häntä vastaan ja vahvisti hänen epäilyksensä.\n"Hänet on murhattu".\nOn joulunalusaika ja talvimyrsky tuivertaa pienellä saarella Fjällbackan edustalla. Vauraan Liljecronan suvun päämies, despoottimainen Ruben kuolee illallisen päätteeksi. Joku on pannut hänen lasiinsa syanidia. Läsnä illallisella on koko lähisuku: Rubenin keskenään riitaisat pojat Harald ja Gustav, heidän vaimonsa Britten ja Vivi sekä lapsensa Lisette ja Matte sekä Bernard ja Miranda. Lisetten seuralaisena pensionaatissa järjestetyillä illallisilla on nuori poliisi Martin Molin, lisäksi paikalla on pensionaattia pitävä pariskunta Börje ja Kerstin. Vaikka Ruben on tasapuolisen häijy ja uhkaa sukuaan perinnöttömyydellä, on hänen murhansa järkytys.\nCamilla Läckbergin pienoisromaani Mantelintuoksua lumimyrskyssä päätyi lumisten kirjojen listalleni ihanan Saran suosituksesta. Suhtautumiseni Läckbergiin on kahden lukemani kirjan perusteella melko kaksijakoinen: ruotsalaiskirjailija kirjoittaa vetäviä tarinoita ja hänen tekstinsä pitää otteessaan, mutta mitenkään erikoinen kirjailija Läckberg ei ole ja hän myös sisällyttää romaaneihinsa turhankin paljon aineksia. Mantelintuoksua lumimyrskyssä tuntuu olevan erilainen. Se on ensiksikin vain pienoisromaanin mittainen ja toiseksi suomalainen kustantaja luonnehtii pienen dekkarin kulkevan Agatha Christien hengessä. Mainiota: pidän eniten juuri kuka-sen-teki-dekkareista.\nLumisade alkaisi minä hetkenä hyvänsä. Jouluun oli tuskin viikkoakaan, ja joulukuu oli tuonut mukanaan ennätykselliset lumimäärät ja pakkaset. Jääpeite oli ollut paksu jo viikkojen ajan, mutta viime päivien suojasää oli haurastuttanut jään petolliseksi.\nMantelintuoksua on harvinaisen tyylipuhdas dekkari - siis nykydekkareita silmällä pitäen. Siinä on tiivis ihmisjoukko, joiden keskinäisissä suhteissa on ristiriitoja ja olosuhteiden - lumimyrskyn eristämä saari - vuoksi he joutuvat viettämään aikaa keskenään. Vainaja, hänen tappajansa ja poliisi ovat kaikki sopivasti samassa tilassa.\nPerinteisissä dekkareissa minua miellyttää usein sopivan verkkainen tunnelma. Myös Läckbergin pienoisromaanissa tunnelma on kohdillaan: lumimyräkkä yltyy ja ruotsalaiseen tapaan nautitaan snapseja. Vaikka isoisä on murhattu ja sukulaiset kyräilevät toisiaan, on tunnelma jotenkin niin mukava ja jopa hienostunut - vähän kuin jossain jouluisen sisustuslehden lämpimissä kuvissa. Nyt ehkä vähän liiankin kiiltäväpintaisesti. Läckbergin ongelma niin pitemmissä psykologisissa dekkareissaan kuin tässä lyhyemmässä on se, että hän on mielestäni kirjoittajana melko tasapaksu. Hän ei saa henkilöhahmoihinsa kovin paljon eloa (ei sillä, että dekkareissa pitäisikään ;)). Mutta siinä missä Läckbergin pitkät jännityskirjat käyvät jossain vaiheessa tylsiksi, kulkee Mantelintuoksua lumimyrskyssä rakenteeltaan ehjästi. Jännitys rakentuu hienosti lyhyessäkin sivumäärässä ja vaikkei kirja tuo yllätyksiä, on ihailtava tapaa, jolla Läckberg kumartaa jännityskirjojen klassikoiden suuntaan.\nTälläkin kertaa Läckberg kirjoittaa keskinkertaista viihdettä, jonka parissa tosiaankin viihtyy. Kirja on kuin viehättävä pieni murhanäytelmä, kaikki osaset ovat niin tarkkaan mietittyjä eikä teoksessa ole mitään turhaa. Mantelintuoksua lumimyrskyssä toimisikin mainiosti tunnin mittaisena tv-sarjan jaksona, jonka voisi uusia vaikka vuosittain joulunalusaikaan. Suosittelen Läckbergin pienoisromaania hieman vanhanaikaisten dekkarien ja talven ystäville. Muistutan kuitenkin, että ne vanhat dekkarit ovat kuitenkin aina parempia.\nSaran lisäksi Mantelintuoksua on myös Sonjan blogissa.\nLähettänyt Katja / Lumiomena klo 11.27\nAnki 5. joulukuuta 2013 klo 12.40\nTaidat olla ensimmäinen lukija, jonka olen kuullut pitävän Läckbergia vain keskinkertaisena. Yleensä hänen kirjojaan suitsutetaan. Mukava kuulla vähän erilainen mielipide, vaikka olen päinvastaista mieltä itse. Minusta kirjailija nimeomaan tekee henkilöistään eläviä ja rakastan sitä psykologista ulottuvuutta. :)\nTosin tämä nimenomainen pienoisromaani oli minusta aika keskinkertaista tasoa. Pitkät romaaninsa ovat mielestäni dekkarien parhaimmistoa.\nKatja / Lumiomena 5. joulukuuta 2013 klo 17.39\nAnki, muistelen, että on muitakin, jotka eivät niin Läckbergistä perusta, mutta hyvin moni hänestä pitää. Minun mielestäni hän on tosiaan kirjailijana aika keskitasoa, mutta on hänen kirjoissaan toki imua ja mielelläni olen muutaman lukenut, mutta en koe hinkua lukea niitä sen enempää. :)\nLeena Lumi 5. joulukuuta 2013 klo 12.42\nTämä minuulta on Läckbergiltä lukematta ja tämän nimi on hurmaavin! Minäkin viihdyn verkkaisissa tunnelmissa dekkareissa, mutta en epätodellisissa, eli esim. väärä huurmori vaikka murhan jälkeen, tekee minusta epäuskottavan vaikutuksen. Toisaalta taas poikkeuksena joka vahvistaa säännön, voisin tämän ihan jo nimenkin - ja lumen takia lukea.\nKatja / Lumiomena 5. joulukuuta 2013 klo 17.40\nLeena, eikö tosiaan olekin ihan mahtava kirjan nimi?! Tämä ei ole epätodellinen eikä hauska, sitä pelkoa ei onneksi ole. Hyvin perinteinen, brittihenkinen ja jossain määrin yllätyksetön kirja. Mutta joulun ajan tunnelma, lumi ja kuka-sen-teki-kehys riittävät. Tämä lukaiseekin alle tunnissa!\nLeena Lumi 7. joulukuuta 2013 klo 15.45\nPieni yllätyksettömyys sopii minulle. joskus, usko tai älä. Nytkin mietin, mitä lukisin joulunaikaan ja otaksun, että jotain vanhempaa. Saatan jopa noutaa tämän kirjastosta, kun kuitenkin menen sinne etsimään yhtä lukijani suosittelemaa runokirjaa.\nManteli=karvasmanteli=arsenikki;) Hyvin brittiläistä!\nJael 5. joulukuuta 2013 klo 15.55\nMinä mietin miten manteli voi tuoksua lumen aikaan,mutta karvasmantelihan voi liikaa nautittuna olla myrkkyä... Houkuttelevalta kuulostava dekkari!\nKatja / Lumiomena 5. joulukuuta 2013 klo 17.41\nJael, sepä se! Mutta glögiinkin oannaan manteleita. :) Tämä on ihan mukava sydäntalvinen dekkari. Silkkaa viihdettä, mutta sellaista tarvitaan aina joskus.\nSari R. / p.s. rakastan kirjoja 5. joulukuuta 2013 klo 22.33\nKivaa kun luit tämän, ja juuri näin joulun alla tämä minidekkari onkin parhaimmillaan. <3 Taidamme olla kirjan suhteen aika samoilla linjoilla, ja Läckbergin suhteen ylipäänsä. Ihan mukiinmenevää, koukuttavaa ja viihdyttävää (!) tekstiä hän kirjoittaa, mutta ei minullekaan ole missään nimessä mikään suosikkidekkaristi. Olen nyt lukenut tämän Mantelintuoksun ja lisäksi kolme uusinta paksua romaania, ja tulen varmasti lukemaan jossain vaiheessa niitä aiempia suomennoksia sekä tulevia käännöksiä, mutta... Mutta. :)\nKatja / Lumiomena 5. joulukuuta 2013 klo 22.46\nSara, olen iloinen, että vinkkasit tästä. Vaikka tämä on muiden Läckbergin kirjojen tavoin sellaista kertakäyttöviihdettä, pidin kirjan vanhanaikaisesta rakenteesta ja joulunalustunnelmista. Aloin kuitenkin kaipaamaan englantilaisia dekkareita. ;)\nKuljen muuten nyt lumikirjojen kanssa sinun jalanjäljissäsi, hyvää ruotsalaista ja turkkilaista kirjallisuutta luvassa. <3\nSari R. / p.s. rakastan kirjoja 5. joulukuuta 2013 klo 22.48\nSama juttu, ei englantilaista dekkaria voita mikään. Paitsi ehkä toinen englantilainen dekkari. ;) Ja kertakäyttöviihde on oiva luonnehdinta, kyllä!\nOi että, luet hienoja kirjoja nyt!! <3 <3\nKatja / Lumiomena 5. joulukuuta 2013 klo 22.51\nNiinpä! Englantilaiset dekkarit - kirjana ja telkkarissa. <3\nJa niin luen. Oi että! (Ja heti tammikuussa Pihkatapin ja Uunin!)\nSari R. / p.s. rakastan kirjoja 5. joulukuuta 2013 klo 22.54\nOi että!!!! <3 Oi että!!!!! <3 <3\nKatja / Lumiomena 5. joulukuuta 2013 klo 23.18\nKaisa Reetta 5. joulukuuta 2013 klo 22.45\nMielenkiintoisen kaksijakoinen nimi kirjalla! :) Tuo, että sanoit tämän olevan perinteinen 'kuka sen teki' -dekkari, nosti kirjan heti lukulistalleni. Kiitos mukavasta arviosta! :)\nKatja / Lumiomena 5. joulukuuta 2013 klo 22.50\nKaisa Reetta, kirjan nimi on loistava. Pidän myös tuosta perinteisyydestä, mutta kyllä tämä kuitenkin on sellaista kertakäyttökirjallisuutta. Kannattaa lukea nyt joulukuussa. :)\nTytti 10. joulukuuta 2013 klo 15.59\nTule nappaamaan haaste blogistani :)\nVuosi 2013 luettuna ja koettuna\nTuula Karjalainen: Tove Jansson. Tee työtä ja rakasta\nVuosi kuvina ja kysymyksiä vastauksineen\nDavid Guterson: Lumi peittää setripuut\nMarraskuun luetut ja kohti (kirjallisesti) lumista...


Open Hybrid Cloud Connection – mitä tapahtui? - Businesstech Suomi\nOpen Hybrid Cloud Connection – mitä tapahtui?\nMikä hybridipilvi on? Mitä multi cloud tarkoittaa? Miten kontit liittyvät niihin?\nNäitä aiheita käsiteltiin Tukholmassa järjestetyssä Open Hybrid Cloud Connection -tapahtumassa.\nEtkö päässyt paikalle?\nKokosimme yhteen esitykset, joissa Red Hatin asiantuntijat selittävät käsitteitä, pohtivat trendejä ja kertovat uusimpia näkemyksiään hybridipilven käytöstä.\nMiten moderni IT-infrastruktuuri tunnistaa mahdollisuudet disruptiotilanteissa.\nMiten yritys voi avointa lähdekoodia hyödyntämällä parantaa hybridipilvi-infrastruktuurin joustavuutta.\nMiten Red Hat voi auttaa yritystä rakentamaan avoimen hybridipilven luomisessa tarvittavaa teknistä osaamista.\nTutustu myös Ruotsin Työnvälityksen (Arbetsförmedlingen) DevOps-projektiin, jossa hyödynnettiin Red Hatin ratkaisuja ja avointa lähdekoodia.\nKatso mitä tapahtui Open Hybrid Cloud Connection -tapahtumassa\nEdellinen artikkeli Työt mukaan: Kannettava SSD-levy täyttää tiukat vaatimukset parhaiten\nSeuraava artikkeli Ovatko kontit modernin IT-maailman avainteknologia?


Näin varmistat, että toimit oikein tietosuoja-asioissa – FinFamin laatublogi\nHome >Ajankohtaista >Näin varmistat, että toimit oikein tietosuoja-asioissa\nPosted 18 huhtikuu 2018\nEU:n tietosuoja-asetuksen siirtymäaika päättyy 25.5.2018, jonka jälkeen asetuksen mukaisten käytänteiden on oltava kunnossa jokaisessa organisaatiossa. Asetuksen mukaisten käytänteiden toteutukseen on tullut hiljalleen tarkempia ohjeistuksia ja monet alan asiantuntijat ja tietosuojavaltuutetun toimisto tuottavat tulkintaohjeita ja mallipohjia koko ajan lisää. Tähän artikkeliin on koottu yhteen omaisyhdistysten näkökulmasta tärkeimmät ohjeet, joilla kaikki yhdistykset voivat varmistua riittävien käytäntöjen noudattamisesta.\nTietosuoja-asetuksen, josta käytetään myös nimitystä GDPR eli General Data Protection Regulation, tarkoituksena on saattaa tietosuojaan liittyvä sääntely digiaikaan. Asetuksen tavoitteena on turvata kansalaisten tietosuojaoikeudet paremmin, ja se sääntelee kaikkea henkilötietojen käsittelyä sekä siihen liittyviä oikeuksia ja velvollisuuksia. Määräykset koskevat kaikkia EU:ssa toimivia organisaatioita, myös kaikkia yhdistyksiä.\nKoska tietosuoja-asetuksen siirtymäaika alkaa pian loppumaan, on erityisen tärkeää, että kaikki yhdistykset huolehtivat tietosuojaan liittyvien asioiden selvittämisestä, dokumentoinnista ja toimeenpanosta siten kuin uusi asetus edellyttää. Asetuksen määräysten toimeenpanoa valvovalla viranomaisella on oikeus velvoittaa organisaatioita korjaamaan puutteelliset käytännöt ja mm. määrätä henkilötietojen käsittelykielto tai peräti 20 miljoonan euron sakot, jos asetuksen määräyksiä ei ole asianmukaisesti noudatettu.\nKäsitteet ja yleiset periaatteet\nTietosuoja-asetukseen liittyy muutamia keskeisiä käsitteitä, jotka on tunnettava, jotta asetuksen määräyksiä voi noudattaa. Tässä on niistä määriteltynä olennaisimmat:\nHenkilötieto = Kaikki asiat, jotka voi yhdistää luonnolliseen henkilöön tai hänen perheeseensä. Käsite on aiempaa laajempi. Henkilötietoja ovat mm. kaikki nimi- ja yhteystiedot, ammatti, henkilötunnus, kuva/video, tietolaitteiden ip-osoitteet, muut tunnistetiedot, sukupuoli, terveystiedot, ym. asiat, jotka voidaan yhdistää yksittäiseen henkilöön.\nHenkilötietorekisteri = Mikä tahansa henkilötietoja sisältävä jäsennelty tietojoukko, josta tiedot ovat saatavilla tietyin perustein. Rekisterissä olevien tietoje ei fyysisesti tarvitse olla samassa paikassa, vaan henkilötiedot voivat olla myös hajallaan eri sijainneissa. Teknisesti rekisteri voi olla esimerkiksi paperinen rekisteri, Excel-tiedosto tai ohjelmisto.\nRekisterinpitäjä = Organisaatio tai henkilö, joka säilyttää henkilötietoja ja jolla on oikeus määrätä henkilörekisterin käytöstä.\nRekisteröity = Henkilö, jonka tietoja on tallennettu rekisteriin.\nHenkilötietojen käsittelijä = Rekisterinpitäjän lukuun toimeksiannosta työskentelevä taho, jonka tehtäviin henkilötietojen käsittely kuuluu.\nHenkilötietojen käsittely = Kaikki henkilötietojen keräämistä, tallentamista, säilyttämistä, järjestämistä, jäsentämistä, muokkaamista, muuttamista, kyselyä, hakemista, käyttämistä, luovuttamista ja käytön rajoittamista koskeva toiminta.\nTietosuoja-asetuksessa on lisäksi säädetty tietosuojan yleisistä periaatteista. Tietosuojaperiaatteita ovat:\nRekisterinpitäjän on huolehdittava, että periaatteita noudatetaan jokaisessa henkilötietojen käsittelyvaiheessa ja -tilanteessa. Myöskään pelkkä noudattaminen ei riitä, vaan rekisterinpitäjillä on lisäksi velvollisuus pystyä osoittamaan, että niitä on noudatettu. Esimerkiksi tapauksissa, joissa henkilötietoja kerätään rekisteröityjen antaman suostumuksen perusteella, on pystyttävä näyttämään toteen, että jokainen rekisteröity on varmasti suostumuksensa antanut.\nNäin varmistat, että tietosuoja-asiat on hoidettu yhdistyksessäsi oikein\nSeuraavan 10 ohjeen avulla voitte yhdistyksessänne päivittää tietosuoja-asiat vastaamaan nykyvaatimuksia.\n1. Määritelkää vastuut\nTietosuoja-asetus määrää, että organisaatioiden on nimitettävä tietosuojavastaava, jos\nkyse on julkisen sektorin toimijasta, joka ei ole tuomioistuin\norganisaation ydintehtävät muodostuvat henkilötietojen käsittelytoimista, jotka edellyttävät laajamittaista rekisteröityjen säännöllistä ja järjestelmällistä seurantaa\norganisaation ydintehtävät muodostuvat laajamittaisesta käsittelystä, joka kohdistuu erityisiin henkilötietoryhmiin tai rikostuomioita tai rikkomuksia koskeviin tietoihin.\nTodennäköisesti suurin osa omaisyhdistyksistä ei täytä näitä ehtoja. Silti jokaisen yhdistyksen kannattaa kuitenkin määritellä, kenen vastuulle tietosuoja-asioiden valmistelu ja seuranta kuuluvat. Yhdistyksen johdon tehtävä on joka tapauksessa vastata tietosuoja-asioiden lainmukaisuuden valvonnasta oli tietosuojavastaavaa valittu tai ei, mutta koska tietosuoja-asetuksen määräysten toteuttaminen vaatii runsasta käytännön työtä, on hyvä miettiä, miten työtä jaetaan henkilöstön (tai vapaaehtoisten) kesken.\nSuositus: Määritelkää henkilö, jonka tehtävänä on tietosuojaa koskevien asioiden huomioon ottaminen organisaation toiminnassa.\n2. Tunnistakaa eri henkilöryhmät ja henkilötietojen käsittelytilanteet\nEnnen erilaisten tietosuojakäytäntöjen dokumentointia on hyvä käydä kattavasti läpi, minkälaisissa tilanteissa henkilötietoja yhdistyksessä käsitellään, minkälaisista henkilöryhmistä on kyse ja minkälaisia tietoja kyseisistä ryhmistä kerätään. Nämä tiedot määrittelevät parhaiten sen, minkälaisia henkilötietorekistereitä yhdistyksen toimintaan liittyy.\nEsimerkiksi yhdistyksen jäsenet ovat yksi jokaisen yhdistyksen henkilöryhmä, jonka henkilötietoja toiminnassa on käsiteltävä. Tämä ryhmä muodostaa luonnollisesti yhden rekisterin: jäsentietorekisterin. Vastaavasti muita ryhmiä voivat olla vapaaehtoiset tai vaikka henkilöstö, ja jos heiltä kerätyt tiedot ovat systemaattisesti haettavissa, muodostavat ne omat rekisterinsä (esim. vapaaehtoistoimijarekisteri).\nHenkilötietojen käsittelyyn liittyvä minimoinnin periaate on hyvä tarkistaa heti alusta lähtien. Kaikkien käsittelyvaiheiden yhteydessä on hyvä tarkistaa, että niissä käsitellään ainoastaan kyseisen toiminnon kannalta olennaisia ja perusteltuja henkilötietoja. Mitään tietoa ei kerätä ja säilytetä “varmuuden vuoksi” vaan aina jotain määrättyä tarkoitusta varten.\n3. Selvittäkää kaikki henkilötietojen käsittelyprosessit ja dokumentoikaa ne\nKaikki henkilötietoihin liittyvät käsittelyvaiheet on pystyttävä jäljittämään niiden keräämisestä tuhoamiseen asti. Muita mahdollisia käsittelyvaiheita ovat esimerkiksi tietojen siirtäminen, tallentaminen, säilyttäminen, luovuttaminen, järjestäminen, muokkaaminen, käyttäminen ja hakeminen. Käytännössä kaikki toiminta, joka kohdistuu henkilötietoihin joko automaattisesti tai manuaalisesti, on käsittelyä.\nKaikki henkilötietojen käsittelyä koskevat prosessit ja käytännöt on myös dokumentoitava. Dokumentointi on osa tietosuoja-asetukseen liittyvää osoitusvelvollisuutta, jolla organisaatiot voivat näyttää toteen, että ne noudattavat vaadittuja säädöksiä. Hyvä käytäntö on koota kaikki asiat yhteen selosteeseen.\nTietosuojavaltuutettu on antanut tarkennetun ohjeistuksen, jonka mukaan “velvollisuus laatia seloste käsittelytoimista koskee kaikkia yli 250 työntekijän organisaatioita. Tätä pienemmän organisaation on laadittava seloste, jos\norganisaatiossa käsitellään erityisiin tietoryhmiin kuuluvia tietoja tai henkilötietoja, jotka koskevat rikostuomioita tai rikkomuksia.”\nSuositus: Laatikaa kaikista henkilötietojen käsittelytoimista seloste. Apuna voi käyttää tietosuojavaltuutetun toimiston sivuilta löytyvää malliasiakirjaa.\n4. Varmista, että kaikelle henkilötietojen käsittelylle löytyy jokin laillinen peruste\nHenkilötietoja tulisi joka tapauksessa käsitellä mahdollisimman vähän ja tarpeettomat tiedot tuhota välittömästi. Mutta jotta henkilötietoja on ylipäätään lupa käsitellä, tulee käsittelyllä olla yksi tai useampi seuraavista asetuksen vaatimista perusteista:\nLakiin perustuva velvoite\nHenkilön itsensä antama suostumus\nEnsimmäiseksi on hyvä tarkistaa, löytyykö tietojen käsittelylle jokin lakiin perustuva velvoite. Tällaisia velvoitteita löytyy mm. yhdistyslaista ja työlainsäädännöstä. Useimmat henkilöstöön ja taloudenhoitoon liittyvistä henkilötietojen käsittelytilanteista perustuvat jollakin tavalla lainsäädäntöön. Sopimukseen perustuvia perusteita voivat olla esimerkiksi rekisteröidyn henkilön yhdistykseltä tilatun palvelun toteuttamiseen liittyvät käsittelytoimet.\nEnnen suostumusten keräämistä käsittelylle kannattaa myös tarkistaa, onko käsittelylle olemassa oikeutettu etu. Oikeutettu etu edellyttää, että rekisterinpitäjän ja rekisteröidyn välillä on jokin asianmukainen sidos, kuten jäsenyys, asiakkuus tai työsuhde. Myös vapaaehtoistoimijuus voi olla tällainen sidos. Oikeutettu etu voi siis kattaa melkoisen määrän yhdistyksen henkilötietojen käsittelyn perusteista. Oikeutettu etu ei saa kuitenkaan olla liiaksi ristiriidassa rekisteröidyn oikeuksien kanssa. Oikeutetun edun pätevyyden voi tässä tapauksessa tarkistaa ns. tasapainotestillä.\nJos edellä mainitut perusteet eivät vielä täyty, on käsittelylle hankittava suostumus rekisteröidyltä. Suostumus on pystyttävä dokumentoimaan ja rekisterinpitäjän on kyettävä osoittamaan, että rekisteröity on antanut suostumuksensa tietoisesti ja vapaaehtoisesti. On myös huomioitava, että lapset ja nuoret ovat erityisen suojattuja tietosuoja-asioissa.\n5. Tehkää ja dokumentoikaa riskienhallintasuunnitelma\nArvioikaa, minkälaisia riskejä henkilötietojen käsittelyyn liittyy ja miten riskejä voitaisiin minimoida. Ryhtykää tarvittaviin toimenpiteisiin, jotka vastaavat henkilötietojen käsittelyyn liittyvää riskiä. Esimerkiksi silloin, kun henkilötietojen käsittelyyn kohdistuu todennäköisesti korkea riski, on rekisterinpitäjän tehtävä tietosuojaa koskeva vaikutustenarviointi.\nOn huomattava, että arkaluonteisten tietojen käsittely on lähtökohtaisesti ilman painavia perusteita kielletty kokonaan, eikä omaisyhdistysten toiminnassa yleensä niiden keräämiselle ole tarvetta muutenkaan. Mutta on myös huomattava, että omaisyhdistyksen jäsenyys voi itsessään jo olla arkaluonteinen tieto. Siksi jäsentietoihin ja toiminnan osallistujatietoihin kannattaa suhtautua tarkalla otteella, vaikka niiden keräämiseen selkeät perusteet löytyvätkin.\nEri henkilötietojen käsittelyvaiheisiin liittyvät tietosuoja- ja tietoturvariskit sekä niiden hallintakeinot on dokumentoitava, jotta voidaan tarvittaessa osoittaa, että niihin on varauduttu asianmukaisella tavalla. Tietosuoja-asetus lähtee lähtee lisäksi liikkeelle käsittelymenetelmien riskiperustaisuudesta, jolloin tarvittavat käytännöt on rakennetta organisaatiokohtaisesti sen mukaan, minkälaisen riskin ne aiheuttavat rekisteröityjen vapauksille ja oikeuksille.\n6. Selvittäkää, miten toteutatte rekisteröityjen oikeudet\nTietosuoja-asetus määrää, että jokaisella rekisteröidyllä on oikeus\nläpinäkyvään tietoon henkilötietojen käsittelyä koskien\ntulla unohdetuksi (eli tietojen poistamiseen)\nvastustaa automatisoituja yksittäispäätöksiä (sis. profiloinnin)\nRekisterinpitäjien on huolehdittava, että kaikki edellä mainitut oikeudet toteutuvat ja määriteltävä selkeät ja kaikille rekisteröidyille yhtäläiset prosessit oikeuksiensa mukaisten toimien suorittamiseen. Tarkemmat tiedot rekisteröityjen oikeuksista löytyvät mm. tietosuojavaltuutetun toimiston oppaasta Miten valmistautua EU:n tietosuoja-asetukseen.\nSuositus: Kuvatkaa kaikki prosessit, joiden kautta toteutatte rekisteröityjen oikeudet.\n7. Määritelkää ja dokumentoikaa, miten rekisteröityjä informoidaan henkilötietojen käsittelystä\nRekisteröityjen oikeuksien toteuttamiseen liittyen rekisterinpitäjien velvollisuus on informoida rekisteröityjä siitä, miten heidän henkilötietojaan käsitellään. Selkein tapa informointiin on laatia jokaisesta henkilötietorekisteristä oma tietosuojaseloste. Tässä yhteydessä on huomattava, että vanhojen ohjeistusten mukaisesti laaditut rekisteriselosteet ja tietosuojaselosteet eivät täytä uuden tietosuoja-asetuksen vaatimuksia.\nTietosuojavaltuutetun mukaan rekisteröidyille annettavaa informaatiota koskevat seuraavat kriteerit:\nTiedon on oltava tiivistä, läpinäkyvää, helposti ymmärrettävää ja helposti saatavilla.\nOn käytettävä selkeää ja yksinkertaista kieltä. Tämä on erityisen tärkeää, kun informoidaan lapsia.\nTieto on annettava kirjallisesti ja tapauskohtaisesti sähköisessä muodossa. Jos rekisteröity pyytää, tiedot voidaan antaa myös suullisesti\nTietosuoja-asetus ei määrittele, minkälaisella menetelmällä tarkkaan ottaen informaatio on annettava. Tietosuojaselosteen lisäksi voi käyttää myös jotain muuta soveltuvaa menetelmää. Mutta käytit sitten selostetta tai jotain muuta menetelmää, varmista, että kaikki informointivelvollisuuden kannalta olennaiset tiedot ovat sisällytetty siihen. Kaikki vaaditut tiedot löytyvät tästä taulukosta.\nSuositus: Tehkää jokaisesta henkilötietorekisteristä oma tietosuojaseloste, jonka lähetätte jokaiselle rekisteröidylle. Selosteet on hyvä laittaa saatavilla myös yhdistyksen verkkosivuille. Apuna voit käyttää FinFamin laatimaa tietosuojaselosteen mallia.\n8. Laatikaa ja päivittäkää tarvittavat sopimukset\nKun rekisterinpitäjä ulkoistaa henkilötietojen käsittelyä ulkopuoliselle käsittelijälle, on käsittelijän kanssa tehtävä kirjallinen sopimus, joka täyttää tietosuoja-asetuksen määräämät ehdot. Tällaisia henkilötietojen käsittelyyn liittyviä ulkoistuksia ovat mm. monet taloushallinto- ja IT-palvelut sekä erilaiset pilvi- ja verkkopalvelut, joihin tallennetaan henkilötietoja. Rekisterinpitäjä saa käyttää ainoastaan sellaisia palvelutarjoajia, jotka ovat sitoutuneita noudattamaan tietosuoja-asetuksen määräyksiä.\nUseimmat luotettavat palveluntarjoajat ovat jo päivittäneet omat sopimusmallinsa vastaamaan tietosuoja-asetuksen ehtoja, mutta sopimusta allekirjoittaessa on hyvä varmistua, että sopimuksessa on määritelty keskinäiset vahingonkorvausvelvollisuudet mahdollisten tietosuojaloukkausten varalta. Rekisterinpitäjä on aina vastuussa, että henkilötietoja käsitellään lainmukaisesti, joten rekisterinpitäjä vastaa myös yhteistyökumppaninsa toimista. (Lue, mitä muuta sopimuksissa täytyy määritellä.)\nTietojenkäsittelyn ulkoistuksessa on myös selvitettävä, missä maassa kyseinen palveluntarjoaja toimii. Esimerkiksi monet verkkopalvelut saattavat sijaita ulkomaisilla palvelimilla, jolloin tietoja saatetaan siirtää EU:n ulkopuolelle. Tällaisiin tiedonsiirtoihin on olemassa erillinen sääntely, ja Euroopan komissio mm. määrittelee, mihin maihin tiedonsiirto on sallittua ja millä ehdoilla. Ajantasaiset tiedot ja määräykset koskien EU:n ulkopuolelle tehtäviä henkilötietojen siirtoja löytyvät täältä.\nYhdistysten on hyvä varmistaa tässä vaiheessa myös, että työntekijöiden ja vapaaehtoisten kanssa tehdyt salassapitosopimukset ovat ajantasalla, mikäli tehtäviin liittyy henkilötietojen käsittelyä. Sopimuksen tekemisen yhteydessä on myös annettava tarvittavat ohjeistukset tietosuoja-asioista. Sopimukset auttavat osaltaan osoittamaan, että työntekijöille ja vapaaehtoisille on annettu tarvittavat määräykset henkilötietojen käsittelyyn. [Tähän tulossa FinFamin oma mallipohja.]\n9. Määritelkää tietoturvaa koskevat käytännöt\nHenkilötietojen tietoturvaloukkauksesta on kyse, kun siirrettyjä, tallennettuja tai muuten käsiteltyjä henkilötietoja vahingossa tai lainvastaisesti tuhoutuu, häviää tai muuttuu tai tietoja luovutetaan tai niihin päästään käsiksi luvattomasti. Tästä syystä kaikki henkilötietojen käsittely täytyy olla suojattua ja suojauksen perusteet on oltava dokumentoituna.\nTietojen turvatason on vastattava tietojen käsittelystä aiheutuvia riskejä (ks. kohta 5). Minimissään on varmistuttava, että tietojen käsittelyyn käytettävien laitteiden ja ohjelmistojen tietoturva on riittävä ja että käyttöoikeus on rajoitettu käyttäjätunnuksin ja salasanoin. Lisäksi on varmistuttava toimitilojen ja fyysisten arkistojen turvallisuudesta.\nKaikki tietoturvaloukkaukset on myös dokumentoitava. Rekisterinpitäjän on kyettävä itse arvioimaan mahdollisista tietoturvaloukkauksista aiheutuva riski rekiteröidyille ja laadittava toimintasuunnitelma niiden varalle. Jos riski on korkea, tulee rikkeistä raportoida 72 tunnin kuluessa viranomaisille. Jos riski on tätäkin suurempi, täytyy myös rekisteröityä informoida asiasta. Ilmoitusvelvollisuuden noudattamista varten kannattaa laatia tarkka ohje tietoturvaloukkausten varalle.\nTarkemmat tiedot tietoturvaloukkauksiin varautumisesta löydät tietosuojavaltuutetun toimiston sivuilta.\n10. Kokoa kaikki dokumentaatio yhteen ja varaudu päivittämään sitä jatkuvasti\nKaikki tietosuoja-asioita koskeva dokumentaatio kannattaa koota yhteen. Sen on myös oltava tarvittaessa valvovan viranomaisen saatavilla tarkastusta varten. Omat dokumentit kannattaa laatia tietosuoja-asetuksen vaatimista käytännöistä (seloste käsittelytoimista), henkilöstön ja vapaehtoisten ohjeista (tietosuojaohje) sekä rekisteröidyille suunnatusta informaatiosta (tietosuojaselosteet).\nTietosuoja-asioiden päivittäminen ja dokumentointi ei ole myöskään kertarykäys vaan jatkuva prosessi. Dokumentaatiota täytyy päivittää jatkuvasti ja käytäntöjen noudattamista on valvottava. Erityisesti siirtymävaiheen lopulla ja pian sen jälkeen kannattaa tarkasti seurata tietosuojavaltuutetulta sekä muilta viranomaisilta ja asiantuntijoilta tulevia ohjeistuksia, jotka saattavat muuttaa tietosuojakäytäntöjä koskevia vaatimuksia. Myös monet aiheeseen liittyvät kansalliset lait ovat vasta valmisteilla.\nSuositus: Tehkää kattava ja velvoittava organisaation sisäinen ohje, jossa määritellään kaikki henkilötietojen käsittelyä koskevat toimintaohjeet. [Tähän tulossa FinFamin oma mallipohja.]\nTätä artikkelia päivitetään aina tarvittaessa.


Mistä Silicean pii on peräisin?\nSiliceassa käytetty pii uutetaan puhtaasta kvartsihiekasta. Kvartsihiekka louhitaan Saksan vuoristoalueilta, jotka ovat joskus kauan sitten olleet merenpinnan alla.\nMiten Silicea kauneustuotteiden ja vatsa-suolistogeelin pii eroavat?\nKauneustuotteiden Original Silicean pii on hienojakoista. Tuotteen pienempi molekyylikoko edistää piin imeytymistä ja sillä on pienempi piihappopitoisuus (2,8%).\nSilicea Vatsa-suolistogeeli ei juuri imeydy elimistöön ja se vaikuttaa paikallisesti vatsa-suolikanavassa. Silicea imee itseensä taudinaiheuttajia ja niiden erittämiä myrkkyjä ja kaasuja sekä muodostaa suojaavan kalvon. Silicea Vatsa-suolistogeelissä on suurempi molekyylikoko ja sen piihappopitoisuus on suuri (3,5%).\nSopivatko Silicea-tuotteet vegaaneille?\nKyllä, tuotteissa ei ole eläinperäisiä ainesosia. Silicea- tuotteissa on laadukkaat raaka-aineet ja niissä pyritään välttämään myös lisäaineita. Valmistuksessa ja kaikessa toiminnassa kiinnitetään huomiota ympäristöystävällisyyteen.\nSilicea tuotteet valmistetaan Saksassa. Valmistaja Anton Hübner on aloittanut toimintansa 1930-luvulla ja heillä on yli 80 vuoden kokemus lääkkeiden, ravintolisien ja ihonhoitotuotteiden valmistuksesta.\nMiksi Silicea Vatsa-suolistogeelin käyttöä suositellaan vain 6 viikkoa?\nSilicea vatsa-suolistogeelin käytössä suositellaan 6 viikon jaksoja. Kuuden viikon jälkeen on hyvä tarkistaa ovatko oireet helpottaneet. Voidaanko annosta vaikkapa pienentää ja arvioida olisiko tarvetta ottaa yhteyttä terveydenhuollon ammattilaiseen. Mitään varsinaista estettä pitempiaikaiselle käytölle ei siis ole.\nVoiko Original Silicea -tuotteita käyttää imetyksen aikana?\nOn suositeltavaa keskustella terveydenhuollon ammattilaisen kanssa Silicea-tuotteiden käytöstä raskauden tai imetyksen aikana.\nMiksi lääkkeitä ei voi ottaa samaan aikaan Silicea vatsa-suolistogeelin kanssa?\nLääkkeet kannattaa ottaa 2 tuntia ennen valmisteen ottamista tai 2 tuntia sen jälkeen, sillä muuten tuote saattaa vaikuttaa lääkkeen tehoon.\nVoiko Silicea vatsa-suolitogeeliä antaa lapsille?\nKyllä. Silicea Vatsa-suolistogeeli soveltuu akuutteihin vaivoihin 6-vuotiaille ja sitä vanhemmille lapsille. Erityisesti lasten kohdalla on todella tärkeää huolehtia nesteytyksestä.\nÄlä anna 6-vuotiaille tai sitä vanhemmalle lapselle kroonisiin oireisiin Silicea Vatsa-suolistogeelä ellet ole keskustellut ensin lääkärin kanssa. Silicea vatsa-suolistogeelin käytöstä vauvoilla ja alle 6-vuotiailla lapsilla tulee neuvotella aina ensin lääkärin kanssa. Noudata aina lääkärin suosituksia ja annostusohjeita. Tarvittaessa annamme tuotteen valmistajan annostussuosituksen.\nVoiko Silicea vatsa-suolistogeeliä käyttää ärtyvän suolen oireyhtymän (IBS) kanssa?\nKyllä. Valmiste on alkujaan juuri tarkoitettu akuuttien vaivojen, kuten vatsakipujen, – pahoinvoinnin, oksentelun, ilmavaivojen ja ripulin, sekä kroonisten vaivojen, kuten närästyksen, vatsan turvotuksen, täysinäisyyden tunteen ja vatsan kouristelun hoitoon. Silicea vatsa-suolistogeeliä voi myös käyttää ärtyvän suolen oireyhtymän (IBS) kanssa. Tutkimukset ovat osoittaneet, että ärtyvän suolen oireyhtymän yhteydessä käytetty piidioksidi lieventää huomattavasti ärtyvän suolen oireyhtymän oireita.\nPitääkö Silicea Vatsa-suolistogeeli säilyttää jääkaapissa?\nKyllä ja ei. Silicea on puhtaasti mineraalinen, säilöntä- ja lisäaineeton. Silicea pullo tulee avaamisen jälkeen säilyttää jääkaapissa, koska se ei sisällä säilöntäaineita. Avattu pullo säilyy jääkaapissa 6 viikkoa. Silicea Vatsa-Suolistogeelistä on myös saatavana kätevä annospussi, joka on helppo ottaa vaikkapa matkalle mukaan ja käsilaukkuun/taskuun. Avaamattomana säilyy huoneenlämmössä.\nMistä Silicea tuotteita voi ostaa?\nSilicea-tuotteet on saatavilla apteekeista, päivittäistavarakaupoista ja verkkokaupoista kautta maan. Valikoima vaihtelee myymälöittäin.


milloin doctor stonen kausi 2 tulee ulos\nsaredo tsumibito wa ryuu to odoru: tanssii lohikäärmeiden kanssa\nkuinka paljon rahaa yung jocilla on\njoka näyttelee siniveristä pormestaria\novat kailyn ja javi edelleen yhdessä\nMasterChef kauden 9 ensiesittely yhteenveto: 15 24 parhaasta kotikokista paljastettiin\nThe Challenge -huhut: Mark Long antaa OG:n näyttelijöille päivityksen mahdollisesta jatko-ohjelmasta\nSuperstoren kauden 6 julkaisupäivä ja viimeisimmät näyttelijät: Milloin se julkaistaan?\n600-lb Life-päivitykseni: Mitä tapahtui Jenniferille ja Marissalle?\nNatalie Halcro on raskaana: Kuka on hänen lapsensa isä?\nPollyanna McIntosh esiintyy Jadisina The Walking Dead: World Beyondin toisella kaudella. Kuvan luotto: AMC/Gene Page\nSiitä lähtien, kun AMC vahvisti, että Jadis (Pollyanna McIntosh) palaa Walking Dead -universumiin rajoitetussa spinoff-sarjassaan The Walking Dead: World Beyond, fanit ovat olleet innokkaita näkemään hänen debyyttinsä.\nToisen kauden ensi-ilta esitettiin sunnuntai-iltana, mutta se ei antanut vihjettä hahmosta. Kaikki tämä kuitenkin muuttuu jaksossa 2, nimeltään Foothold.\nKuka on Jadis?\nJadis esiteltiin ensimmäisen kerran AMC:n alkuperäisessä sarjassa, The Walking Dead. Hän johti outoa ryhmää, joka asui kaatopaikalla. Useiden kausien aikana hänen hahmonsa kuitenkin kehittyi ja myös Civic Republic Military Group (tai CRM) perustettiin.\nkapteeni ali on aluksen kapteeni\nTiedetään, että hän on CRM:n jäsen ja kauden 2 uusin traileri paljasti uuden yksityiskohdan Ohjelman luojan Matt Negreten mukaan.\nVaikka Jadis esiintyi vain lyhyen aikaa, hänen osoitettiin pukeutuvan hieman erilaiseen asuun kuin muut CRM:n jäsenet.\nHänellä on yllään CRM-univormu, Negrete kertoi Entertainment Weeklylle .\nkuinka monta ruokasodan vuodenaikaa on olemassa\nJa siinä on myös erittäin mielenkiintoinen, koristeellinen köysi, jota emme ole ennen nähneet CRM-puvussa. Joten on mahdollista, että hän on erilainen osa CRM:ää, ja saatamme paljastaa siitä enemmän.\nTämä supersalainen ryhmä on edelleen suhteellinen mysteeri monille katsojille, vaikka The Walking Dead: World Beyond keskittyy heihin.\njokaisella tyttärellä oli veljen arvoitus\nJadis lähti lopulta The Walking Deadista, kun hän – CRM:n luvalla – pelasti Rick Grimesin (Andrew Lincoln) ja lensi hänet turvaan. Rickin tarinaa on tarkoitus kehittää kolmessa elokuvassa, mutta Jadisin on määrä esiintyä World Beyondissa, on mahdollista, että fanit saavat etukäteen tietää Rickin kohtalosta.\nSaatat myös pitää: The Walking Dead -kauden 11 ensiesittely: Kaikki vihaavat Negania ja prinsessa keksii vahingossa pakopaikan\nPollyanna McIntosh näyttelee Jadisia, kuten näkyy The Walking Dead: World Beyondin kauden 2 trailerissa. Kuvan luotto: AMC\nTWD: World Beyondin jakson 2 traileri on julkaistu\nFanit olivat pettyneitä siihen, että Jadis ei ilmestynyt kauden 2 ensi-illassa, vaikka jotkut epäilivätkin, että hahmo todella esiintyi jaksossa 1. Mutta on vahvistettu, että hän on ehdottomasti mukana jaksossa 2.\nUusin traileri on vain lyhyt, mutta sisältää kaksi hyvin lyhyttä hetkeä, joissa Jadis esiintyy.\nEnsimmäisessä kuvassa Jadis seisoo pellolla. Hän näyttää huolestuneelta ja esittelee viimeisintä ankaraa hiustyyliään. Myöhemmin trailerissa hänet nähdään nousemassa CRM-helikopterista kahden muun miehen kanssa.\nToistaiseksi on epäselvää, kuinka Jadis esiintyy World Beyondin nykyisessä tarinassa, mikä tarkoittaa, että katsojien on viritettävä sunnuntai-iltana saadakseen lisätietoja.\nkuinka monta jaksoa sankari academiani kaudesta 3 on\nThe Walking Dead: World Beyondin kausi 2 esitetään tällä hetkellä joka sunnuntai-ilta AMC:llä.\nMikä on Bobby Shmurdan nettovarallisuus vuonna 2021?\nGinny ja Georgia: Miten kriitikot ovat reagoineet? Ovatko Gilmore Girls -fanit siellä?\nChicago Fire -promo: kausi 10, jakso 3 paljastaa Cruzin